Slatkiši vrebaju i tamo gde im se niste nadali: Da li ste zavisni od šećera? || Gloria\nSlatkiši vrebaju i tamo gde im se niste nadali: Da li ste zavisni od šećera?\nOsim u dezertima, šećer nas "vreba" iz salata, kafe, hleba i mnogih namirnica koje smatramo bezazlenim. Većina ljudi ne zna da preteruje sa konzumiranjem, sve dok kod sebe ne uoči prve simptome prevelikog unosa. Nutricionisti su ih podelili u četiri kategorije.\nKriza srednjih godina - činjenice i stereotipi


Sančes odustaje ako ne bude izabran ovog meseca\nTanjug 9. jula 2019. 21:00\nMADRID – Španski socijalisti saopštili su danas da će odustati od pokušaja da postave svog lidera Pedra Sančesa za premijera, ukoliko on ne preživi glasanje za novu vladu ovog meseca, čime su povećane šanse za održavanje novih parlamentarnih izbora u toj zemlji.\nSaopštenje socijalista je povećalo tenzije u već zategnutim odnosima između najvećih političkih stranaka u Španiji, koje okrivljuju jedna drugu za to što vlada nije formirana ni dva i po meseca nakon izbora.\nNajverovatnije je da će saveznik socijalistima na glasanju 23. jula biti krajnje leva partija Podemos, mada njen lider Pablo Iglesijas i Sančes nisu danas uspeli da se dogovore o savezu, prenosi Rojters.\nSančes, koji je bio predsednik prethodne vlade, na tom glasanju mora da dobije apsolutnu većinu od 176 glasova u Donjem domu španskog parlamenta, kako bi ponovo postao premijer.\nUkoliko ga poslanici ne izaberu, Sančes može ili da zakaže novo glasane za septembar ili da pusti da prođe dvomesečni period nakon kojeg se izbori automatski raspisuju u novembru.


Nove investicije u Boru značajne za ekologiju\n25/03/2012 | 20:47\nRekonstrukcija topionice i izgradnja nove fabrike sumporne kiseline u Boru, koja treba da bude završena krajem 2013, imaće veliki ekološki značaj.\nDirektor Topionice i rafinacije bakra (TIR)u Boru Boban Todorović kazao je da je iskorišćenje sumpordioksida, koje je sada oko 50 procenata, treba da bude podignuto na 98 odsto, što znači da će vazduh nad Borom biti gotovo potpuno čist.\n“Radove na izgradnji novih metalurških postrojenja počeli smo 1. novembra 2010. Imamo rok od 36 meseci da posao završimo i počnemo proizvodnju po novoj tehnologiji. Za sada, posao se odvija bez ikakvih problema i više je nego sigurno da ćemo rok ispoštovati”, kazao je direktor TIR Todorović.\nU novoj topionici će biti taljeno 400.000 tona koncentrata, iz čega će se dobijati 80.000 tona bakra, kao i oko 400.000 tona sumporne kiseline, na godišnjem nivou. Prošle godine je, prema Todoroviću, proizvodnja bakra bila na nivou od 25.000 tona, zlata oko 1.500 kilograma, a sumporne kiseline 70.000 tona.\n“Dakle, povećanje proizvodnje će biti veliko, a to praktično znači da će dim koji iz topionice odlazi u nebo, biti, maltene, potpuno čist“, kazao je Todorović je koji je istakao da je taj ekološki momenat bio najvažniji kada se rukovodsto upustilo u ostavrenje ovog projekta.\nStručnjaci tvrde da će do kraja 2013. godine Bor biti izbrisan sa crne liste najzagađenijih gradova u Srbiji. Ni finansijski rezultati neće biti za potcenjivanje, jer će dodatni prihod, po osnovu povećanja proizvodnje bakra i sumporne kiseline, biti oko 42 miliona dolara, po sadašnjim cenama.\nGlavni izvođač radova je kanadska inžinjerska firma SNC Lavalin. Kanadska Agencija za izvoz i razvoj (EDC) je borskom basenu dala kredit od 135 miliona evra. Za vraćanje duga garantuje država Srbija. Kredit će biti vraćan tokom 10 godina, sa grejs periodom od tri godine i to tek kada počne proizvodnja. Ovome treba dodati i 40 miliona evra koje su dodatno obezbedili država Srbija i RTB Bor, za rad domaćih firmi tokom izgradnje objekata.\nIz Otvorene biblioteke razgrabljene knjige Kreativnog centra\nI srčani bolesnici smeju da lete avionom


General Draža Mihailovich: Ispred suda pristalice i protivnici rehabilitacije / "Tanjug" June 22, 2012\nIspred suda pristalice i protivnici rehabilitacije / "Tanjug" June 22, 2012\nBEOGRAD - Pred ročište u procesu rehabilitacije Dragoljuba Draže Mihajlovića danas su se ispred zgrade Višeg suda u Timočkoj ulici okupile pristalice četničkog pokreta, partizanskog pokreta, kao i pripadnice organizacije "Žene u crnom", koje razdvaja veliki broj policajaca.\nU zgradi Višeg suda je za 12 sati zakazano novo ročište u procesu rehabilitacije Dragoljuba Mihajlovića, a nešto pre 10 sati su se ispred zgrade okupili pripadnici četničkog pokreta, zatim grupa mladih koja se predstavlja kao SKOJ i pripadnice organizacije "Žene u crnom".\nVeliki broj pripadnika policije razdvaja pristalice od protivnika rehabilitacije Mihajlovića, koji naizmenično pevaju partizanske i četničke pesme, u kojima veličaju ili vređaju pripadnike četničkog i partizanskog pokreta tokom Drugog svetskog rata, kao i članice organizacije "Žene u crnom".\nSve tri grupe nalaze se na tri različite strane raskrnice ispred suda i dok pristalice partizanskog pokreta nose zastave KP i transparente "Komunisti jedini oslobodioci", pristalice Mihajlovića su istakli transparent "Ponosni smo na Čičina dela, uz njega je Srbadija cela", a Žene u crnom imaju transparente "Stop proricanju zločina", "Stop falsifikovanju istorije" i "Predsedniče Nikoliću, odrecite se titule četničkog vojvoda".\nKoordinatorka organizacije "Žene u crnom" Staša Zajović rekla je da je ta organizacija protestuje zbog toga što se procesom ne vrši pravna rehabilitacija Dragoljuba Mihajlovića, već rehabilitacija jedne ideologije, koja je poražena u Drugom svetskom ratu.\nOna je u izjavi novinarima ocenila i da nastavak ovog i sličnih procesa, pored toga što rehabilituje fašizam, stvara nove probleme u regionu. Zajović je pozvala predsednika Srbije Tomislava Nikolića da se odrekne titule četničkog vojvode.\nPredlagači zahteva tvrde da Mihajloviću nije omogućeno pravo na odbranu i da nije video svog advokata do početka suđenja. On nije imao ni pravo na nepristrasan sud, a optužnica mu je uručena sedam dana pred suđenje.\nMihajlović je, dva dana po donošenju sporne presude, 17. jula 1946. godine streljan kao državni neprijatelj "broj jedan". Državna komisija utvrdila je da je Mihajlović ubijen na Adi Ciganliji, ali se sumnja da su njegove kosti kasnije prenete u sekundarnu grobnicu, najverovatnije na Ratno ostrvo, kako bi se onemogućilo da ikad budu pronađene.


03 августа, 2018 Advokat Knezevic Uncategorized @sr 0 comments\nPorodično pravo – Advokatska kancelarija Knežević\nPorodično pravo jeste grana prava koja obuhvata čitav spektar srodnih, ali i različitih postupaka i pravila.\nPorodičnim zakonom se uređuje brak i odnosi u braku, odnosi u vanbračnoj zajednici, odnosi deteta i roditelja, usvojenje, hraniteljstvo, starateljstvo, izdržavanje, imovinski odnosi u porodici, zaštita od nasilja u porodici, postupci u vezi sa porodičnim odnosima i lično ime.\nU praksi se dosta često sreću postupci radi razvoda braka, kao i postupci zbog nedavanja alimentacije tj. izdržavanja.\nSporovi u vezi sa vršenjem roditeljskog prava su nažalost česti sporovi u našim sudovima. Vršenje roditeljskog prava nad decom i izdržavanje dece, je veoma osetljiva i bolna tema, često i najteža kako za naše klijente, tako i za advokata.\nKada dođe do prekida bračne zajednice, često dolazi i do sporenja oko zajedničke imovine, naravno ukoliko ona postoji. Podela imovine u sudskim sporovima, odnosno sporazumi o deobi bračne ili porodične tekovine takođe spadaju u delokrug našeg rada.\nPored navedenog, zastupanje u postupcima utvrđivanja ili osporavanja očinstva takođe potpada pod porodično pravo.\nNajzad, tu su i postupci i sporovi u vezi sa nasiljem u porodici, koje je, nažalost, vrlo prisutno u današnjem društvu.\nOno što je zajedničko za sve porodične sporove, jeste načelo hitnosti u postupanju. Tužba se na primer ne dostavlja tuženom na odgovor, 0država se manji broj ročišta. Medjutim, u praksi ta „hitnost“ često ostaje samo mrtvo slovo na papiru, pre svega zbog lošeg stanja u pravosuđu.\nIstražno načelo je nešto što je takođe specifičnost porodičnog prava. Tako sud može u postupku u vezi sa porodičnim odnosima utvrđivati činjenice i kada one nisu među strankama sporne, a može i samostalno istraživati činjenice koje nijedna stranka nije iznela.\nTakođe, načelo tajnosti i poverljivosti je istaknutije u porodičnim sporovima. U postupku u vezi sa porodičnim odnosima javnost je isključena. Postoje i posebne oznake u sudu prilikom zavođenja porodičnih predmeta, izmedju ostalog i zbog toga. Podaci iz sudskih spisa spadaju u službenu tajnu i nju su dužni da čuvaju svi učesnici u postupku kojima su ti podaci dostupni.\nAdvokatska kancelarija koja se bavi isključivo porodičnim pravom, koliko je nama poznato, kod nas ne postoji, ili je retkost, ali većina advokata koja se bavi građanskim pravom i parničnim postupcima, mogu Vam pružiti pravnu pomoć i u porodičnim sporovima i postupcima.\nAdvokatska kancelarija Knežević, bavi se između ostalog i ovom oblašću, te se za više informacija možete obratiti na e-mail ili kontakt telefon.


Spreman trogodišnji ugovor, Onazi na korak od Zvezde?\nIzvor: MozzartSport.com, 01.Jul.2020, 00:12\nNigerijac bi uskoro mogao da pojača redove srpskog šampiona\nKako javlja poznati nigerijski novinar Kolin Judo, Ogenji Onazi je na korak od potpisa sa Crvenom zvezdom. Novinar ESPN-a piše da su pregovori u odmakloj fazi i da je za igrača srpemljen trogodišnji ugovor.\nOnazi (27) je želja Dejana Stankovića, koji želi da pronađe adekvatnog igrača koji će igrati u tandemu sa Sekuom Sanogom. Nigerijac je bivši vezista Lacija, trenutno član Trabzona na pozajmici u Denizliju. Trener crveno-belih je odlično upoznat sa kvalitetima momka koji je u mladosti mnogo obećavao, ali mu je karijera otišla u neželjenom toku zbog par povreda. U jednom trenutku Onazi je bio standardan...\nIzvor: Sportske.net, 01.Jul.2020\nHoće li Stanković dobiti ono što želi?..Novinar ESPN-a Kolin Udo otkrio je veoma bitan detalj kada se radi o poteczima Crvene zvezde na fudbalskom tržištu...Kako navodi Nigerijac, Zvezda je nadomak potpisa sa fudbalerom Trabzonspora Ogenjia Onazija pošto su pregovori o trogodišnjem ugovoru odmakli...Vezista...


Medijska stvarnost - u susret Medijskoj strategiji\nUdruženi pokret slobodnih stanara i vlasnika privatnih zgrada (UPSS) 08.08.2018.\nTribina "Medijska stvarnost - susret Medijskoj strategiji", u organizaciji UPSS, održana je 07.08.2018. godine u prostorijama Media & reform centra u Nišu.\nBojana Selaković, Građanske inicijative Beograd\nZorica Miladinović, dopisnik Danasa iz Niša\nRobert Kasumović, Forum Roma Srbije i portal Mašina\nZoran Gavrilović, BIRODI Beograd\nMilosav Jukić, UPSS\nPosle raspada prve radne grupe za izradu Medijske strategije, sastanka Nacionalnog konventa i formiranja neke nove grupe samopozvanih, postaje sve izvesnije da će građani, koji su i finansijeri i korisnici medijskih usluga, biti izbačeni iz tog procesa.\nNVO Građanske inicijative su pokušale da organizuju sastanak sa udruženjima novinara ali do toga još uvek nije došlo.\nIz tih razloga UPSS je organizovao ovu tribinu, u nameri da se učesnicima tajnih pregovora u izradi Medijske strategije jasno pokaže da Udruženja građana ne pristaju na to.\nBojana Selaković je rekla da je bio uspeh kada se prethodni nacrt medijske strategije povukao, ali da način na koji je formirana nova radna grupa i način na koji se utiče na nju jeste ono što vraća korak unazad. Potrebno je, tvrdi ona, zastupati interese građana, a ono što je dobro, ističe, jeste i da određeni međunarodni akteri imaju uticaj na državu kako bi se javni interes ispoštovao.\nZorica Miladinović, novinarka Danasa, smatra je neophodno na sto staviti predlog o uvođenju regionalnih javnih servisa i o njemu diskutovati sa aspekta ostvarivanja javnog interesa u oblasti javnog informisanja i medijskih potreba građana, a bez dosadašnje ostrašćenosti, pristrasnosti ili pritisaka različitih lobija.\nGavrilović je kazao da bi nova Medijska strategija morala da se zasniva na tri stuba- integritetu medija i novinarske profesije, uključivanju građana koji moraju da imaju mogućnost da kažu šta žele i šta su dobili za svoj novac, kao i „ozbiljnu popravku REM-a“ i unapređenje rada javnih servisa. On je ocenio da je „neophodna reforma javnih servisa“, te razmatranje predloga formiranja regionalnih javnih servisa, kako bi manjine ozbiljnije ostvarile pravo na informisanje.\nMilosav Jukić, iz Udruženog pokreta slobodnih stanara (UPSS), rekao je da se udruženje zalaže za formiranje regionalnih javnih servisa jer smatra da je takvo rešenje u korist građana. Za ista sredstva se mora dobiti ista usluga, ravnopranost građana i ravnomerni regionalni razvoj, Ustavom garantovani, se moraju poštovati.\nPrisutnima na tribini UPSS podeljeni su materijali:\nPredlog BIRODI-a za izmenu Medisjke strategije i\nRazmišljanja UPSS oko toga šta bi trebalo da sadrži nova Medijska strategija.


25/ 12/ 11 13:20h Preuzeto sa vijesti.ba\n''Tih 50 mladih ljudi pokazalo se najboljim na osnovu ispita koji smo organizirali u decembru prošle godine. Radi se o grupi aktivnih, sposobnih i izuzetno talentiranih mladih ljudi koji su odabrani između 250 kandidata'', istankuo je Šepić.\nOn ističe da su polaznici u toku godine stekli neophodna znanja iz političke komunikacije te oblasti kampanja, lobiranja, političkog marketinga, brendiranja političkih stranaka i međunarodnih integracija.\nPolitičku akademiju SDA je pokrenula prije tri godine i Šepić je potcrtao da je to jedini takav program unutar jedne stranke u Bosni i Hercegovini.\nDodao je da su polaznici Akademije već politički aktivni u svojim općinama, te da stečena znanja već implementiraju u lokalnim zajednicama.\n''Veliki dio njih će najvjerovatnije biti na listama za lokalne izbore. Raduje me što ljudi unutar stranke vide koliko mladi unose kreativnosti i svježine u rad političke stranke, a samim time je i jačaju'', naglasio je Šepić.\nZavršna aktivnost druge generacije Političke akademije SDA bit će studijska posjeta Bruxellesu krajem januara naredne godine.


Produžena zabrana zapošljavanja – RTV SUNCE Arandjelovac\nHome » Aranđelovac » Produžena zabrana zapošljavanja\nProdužena zabrana zapošljavanja\nVlada Srbije je na današnjoj sednici odlučila da važenje Zakona o načinu određivanja maksimalnog broja zaposlenih u javnom sektoru produži do kraja 2019. godine. U obrazloženju se navodi da su smanjenje zarada, zabrana zapošljavanja i racionalizacija broja zaposlenih u javnom sektoru mere koje su najviše doprinele smanjenju rashoda i uspehu fiskalne konsolidacije.\nVlada je danas usvojila i Predlog zakona o naknadama za korišćenje javnih dobara, kojim će se na jednom mestu objediniti sve naknade koje se plaćaju za korišćenje prirodnih bogatstava, dobara od opšteg interesa i dobara u opštoj upotrebi.\nNa današnjoj sednici usvojeni su i Predlog zakona o izmenama i dopunama Zakona na dohodak građana i Predlog zakona o izmenama i dopunama Zakona o doprinosima za obavezno socijalno osiguranje.\nPrvim zakonom obezbeđuje se suzbijanje sive ekonomije i nelegalnog rada u ugostiteljstvu i turizmu u objektima domaće radinosti i seoskim turističkim domaćinstvima, za koje se procenjuje da je trećina u sivoj zoni.\nDrugim zakonskim predlogom predviđa se smanjenje stope doprinosa za osiguranje za slučaj nezaposlenosti sa 1,5 na 0,75 odsto.\nPored toga, dodatno se propisuje mogućnost radionicama za digitalne tahografe da koriste “smart” tehnologiju, u cilju suzbijanja crnog tržišta i sive ekonomije u toj oblasti.\nVlada je usvojila i izmene Zakona o utvrđivanju javnog interesa i posebnim postupcima eksproprijacije i pribavljanja dokumentacije radi izgradnje gasovoda “Južni tok”, čime se ubrzava postupak eksproprijacije i izdavanja dozvola potrebnih za sprovođenje tog projekta.\nDanas je usvojena i uredba kojom se povećava iznos za dodelu priznanja za vrhunski doprinos nacionalnoj kulturi, odnosno kulturi nacionalnih manjina, sa dosadašnjih 45.000 na 50.000 dinara.\nMinistar finansija Siniša Mali predstavio je danas Predlog zakona o budžetu Republike Srbije za 2019. godine Udruženju korporativnih direktora ocenivši da on u potpunosti prati potrebe privrede i građana.\nUdruženje korporativnih direktora važan je deo poslovne zajednice u Srbiji, te je ovo bila izuzetna prilika i da oni svoje planove za narednu godinu usklade sa makroekonomskim predviđanjima budžeta.\nMali je naveo da se budžetom za 2019. obezbeđuje poresko rasterećenje rada, te stvara povoljni privredni ambijent određenim promenama kod poreza na dobit i jedinstvenim zakonskim uređenjem tih prihoda.\nOn je naveo i da se ukidanjem doprinosa za nezaposlenost na teret poslodavca, smanjuje se poresko opterećenje neto plate sa 63 na 62 odsto, što je ukupna ušteda za privredu od oko 11,9 milijardi dinara.\n„Predvideli smo i smanjenje parafiskalnih nameta ukidanjem pojedinih naknada. Od 1. janura biće promenjen metod obračuna amortizacije, što je bio i zahtev privrede, a od 1. januara biće na snazi i stimulativne mere za inovativne delatnosti“, rekao je ministar.\nDodao je da očekuje podršku i proaktivnu ulogu predstavnika privrede u daljem koncipiranju mera koje će olakšati poslovanje i omogućiti nova zapošljavanja.\nKazao je i da se više nego prethodnih godina odvaja za investicije, podizanje zdravstvenih usluga i unapređenje rada javne uprave, što sve, kako je rekao, treba da doprinese boljem i kvalitetnijem životu građana.\n„Budžet je razvojni, realan i uravnotežan. Zahvaljujući dobrim fiskalnim rezultatima budžet će obezbediti bolji životni standard kroz povećanje plata i penzija, veće ulaganje u kapitalne investicije i rasterećenje privrede. Budžet je osmišljen tako da se proces rasta srpske ekonomije nastavi i u budućem periodu“, rekao je Mali.\nPomenuo je brojne infrastrukturne objekte poput obnove železničke infrastrukture i nabavke vozova, što, poručio je, značajno treba da unapredi kvalitet železničkog prevoza roba i ljudi, rehabilitacije puteva, izgradnja autoputa Obrenovac-Ljig, kao i autoputa Kelebija-Subotica jug.\n„Koridor 10, oba kraka, biće gotova po planu do kraja ove godine i to je dobro. Sav novac koji opredelimo za to na kraju se i potroši, što upravo doprinosi stopi rasta“, naveo je ministar.\nKako je rekao, budžetski prihodi i rashodi planirani su na konzervativnoj osnovi, ali on u praksi očekuje da ekonomski rast premaši planiranih 3,5 odsto i doprinese da se još više novca sliva u budžetsku kasu, te da on bude iskorišćen za ambiciozne kapitalne projekte, ali i za unapređenje administrativnih i drugih usluga, koje značajno utiču na kvalitet života građana.\nPrethodna: RTV Sunce – Srednja škola Topola\nSledeća: Samo pet odsto dece se vozi bezbedno


SEEbiz.eu / ME / United Grupa: Konkurs za distribuciju RTS-a bio nezakonit\nUnited Grupa United Group Telekom Srbija\nUnited Grupa: Konkurs za distribuciju RTS-a bio nezakonit\nDatum objave: 06.08.2018. - 17:20:51\nBEOGRAD - United Grupa, kojoj pripada i kablovski operater SBB, saopštila je da je odbila da učestvuje na javnom konkursu za distribuciju RTS-ovih kanala u inostranstvu, zato što je konkurs bio protivzakonit, i u potpunosti suprotan sa poslovanjem bilo kog javnog servisa koji treba da teži da bude dostupan što širem auditorijumu.\nUnited Grupa podseća da sa RTS-om ima partnerski odnos već godinama i da je do sada distribuirala RTS kanale na svim platformama koje poseduje. Konstatuje, međutim, da je RTS ove godine, nažalost, ponudio za reemitovanje svojih kanala u inostranstvu cenu koja je 10 puta veća od one koju je United Grupa do sada plaćala, i 27 puta veća od one koju javni servisi prosečno naplaćuju za emitovanje svojih programa u inostranstvu, što je ekonomski neprihvatljivo.\n"Mi smo se uvek rukovodili principima da javni servis bude dostupan svima. Svrha javnog servisa treba da bude širenje nacionalne kulture, jezika, tradicije i interesa kroz široku dostupnost, kako građanima u zemlji, tako i van granica Srbije gde živi naša dijaspora. Podržavamo da se kanali RTS-a naplaćuju za emitovanje van Srbije. Naknadu smo i plaćali svih prethodnih godina, ali razumnu cenu, prema praksi i cenama drugih evropskih javnih servisa i uz mogućnost gledanja programa putem svih platformi. RTS-u smo ponudili iznos koji je čak tri puta veći od onoga koji smo do sada plaćali, ali oni nisu nikad odgovorili na ponudu", navode iz United Grupe.\nUnited Grupa dodaje i da je odbila da učestvuje na javnom konkursu za distribuciju RTS kanala iz razloga što je konkurs protivzakonit iz materijalno-pravnih i formalno-pravnih razloga, i u potpunosti suprotan sa poslovanjem bilo kog javnog servisa koji treba da teži da bude dostupan što širem auditorijumu. O nezakonitosti sprovođenja konkursa obavestili su, kako navode, sve nadležne institucije.\n"Nismo nikad ni tražili, niti imali ekskluzivitet za emitovanje RTS-a. Izražavamo bojazan da uspostavljanjem biznis modela po kojem neko treće lice – domaća ili strana kompanija, a ne RTS, ekskluzivno raspolaže nečim što predstavlja dobro od opšteg interesa građana Republike Srbije, ozbiljno ugrožava javni interes naše zemlje", poručuje se u saopštenju.\nPodseća se i da RTS zahteva i nadoknade za emitovanje svojih kanala kroz EON i korišćenje funkcionalnosti vraćanja programa unazad (TV unazad), što je takođe u suprotnosti sa svetskom praksom. United Grupa ističe i da je činjenica da nijednom kanalu ne plaćaju dodatno.\n"Pomenuti načini gledanja televizije su deo standardnih ugovora sa svim kanalima. Nov način gledanja podrazumeva internet, gledanje na više uređaja, kao i u vremenu nakon emitovanja", ističu iz United Grupe.


Rusija: Zataškavanje zločina na Kosovu je neprihvatljivo! - Srpskacafe\nPaja Jovanović – Predstavnik akademskog realizma\nUdruženje “Četiri plus” počelo akciju prikupljanja paketića\nPočinje suđenje Gilejn Maksvel: Podvodila djevojčice na “masaže” kod pedofila\nOtežan saobraćaj u planinskim predjelima\nUpozorenje zbog pojačanog vjetra\nRusija: Zataškavanje zločina na Kosovu je neprihvatljivo!\nČetvrtak, 14.02.2019., 12:40 Četvrtak, 14.02.2019., 12:40\nNeprihvatljivo je da se zataškavaju najstrašniji zločini na Kosovu, poručila je Marija Zaharova, portparol ruskog ministarstva spoljnih poslova, ističući da tema trgovine ljudskim organima treba da ostane predmet pune pažnje javnosti.\nZaharova je konstatovala da istraga slučajeva otmice ljudi za ilegalnu trgovinu organima na Kosovu nije dala rezultate. Na redovnoj konferenciji za novinare ona je podsjetila da je “još 2017. godine u Hagu osnovan Specijalni sud za zločine bivše tzv. Oslobodilačke vojske Kosova, uključujući, između ostalog, i otmicu ljudi za naknadnu prodaju njihovih organa na crnom tržištu”, prenosi Sputnjik.\nPrema njenim riječima, impuls za uspostavljanje tog suda bio je izvještaj izvjestioca Parlamentarne skupštine Sjaveta Evrope, Dika Martija, objavljen 2010. godine.\n– Međutim, ne vide se nikakvi rezultati rada ove strukture. Još nije podignuta nijedna optužnica. Ubijeđeni smo da je neprihvatljivo da se zataškavaju najstrašniji zločini na Kosovu. Tema ilegalne trgovine ljudskim organima treba da ostane predmet pune pažnje javnosti – naglasila je Zaharova.\nSA Utorak, 30.11.2021., 09:13 Utorak, 30.11.2021., 08:58\nDB Utorak, 30.11.2021., 08:31 Utorak, 30.11.2021., 07:56\nUtorak, 30.11.2021., 09:13 Utorak, 30.11.2021., 08:58\nSA Utorak, 30.11.2021., 09:00 Utorak, 30.11.2021., 08:38\nUtorak, 30.11.2021., 09:00 Utorak, 30.11.2021., 08:38\nSA Utorak, 30.11.2021., 08:43 Utorak, 30.11.2021., 08:12\nUtorak, 30.11.2021., 08:43 Utorak, 30.11.2021., 08:12\nUtorak, 30.11.2021., 08:31 Utorak, 30.11.2021., 07:56\nSA Utorak, 30.11.2021., 08:18 Utorak, 30.11.2021., 08:21\nUtorak, 30.11.2021., 08:18 Utorak, 30.11.2021., 08:21\nSA Utorak, 30.11.2021., 08:04 Utorak, 30.11.2021., 07:48\nUtorak, 30.11.2021., 08:04 Utorak, 30.11.2021., 07:48


RADNICI FIJATA UPORNI: Sastanak sa predsednikom u subotu?\nAutor: Glas javnosti 22.06.2022. u 20:39\nOni traže da sastanak sa predsednikom bude održan već večeras i najavljuju da neće prekidati protest i blokadu auto-puta kod Sava centra, a koja traje još danas od 13 časova\nPredsednik Aleksandar Vučić primiće predstavnike radnike Fijata u subotu u 9 sati, saznaje Telegraf.\nRadnici Fijata od od 13 časova blokiraju auto-put kod Sava centra u Beogradu, tražeći da zadrže posao u fabrici u Kragujevcu ili bolje otpremnine ako ne odu na rad u inostranstvu.\n(UŽIVO) GLAS NA PROTESTU RADNIKA FIJATA U BEOGRADU: Traže da Vlada uvaži njihove zahteve\nRadnici Fijata odbili su, kako su njihovi predstavnici saopštili novinarima, ponuđeni sastanak sa predsednikom Aleksandrom Vučićem u subotu, i nastavili protest.\nOni traže da sastanak sa predsednikom bude održan već večeras i najavljuju da neće prekidati protest i blokadu auto-puta kod Sava centra, a koja traje još danas od 13 časova.\nKako kažu, neće se razići sve dok im se neko iz predsednikovog kabineta lično ne obrati.\nRadnici Fijata traže da se ispune njihovi zahtevi, a pre svega da oni koji ne žele da rade u Fijatovim fabrikama u inostranstvu mogu da zadrže posao u Kragujevcu, kao i da se za one koji ostanu bez posla postigne dogovor o višim otpremninama.\nGlas je danas bio na protestima, a kako je to izgledalo pogledajte u videu:\nZAHUKTAVA SE: Iran pravi nuklearnu bombu, ne poštuje dogovor sa Amerikom\nMOMIROVIĆ: Inicijativa Srbije, Bugarske, Mađarske i Turske za razvoj železničkog saobraćaja\nANDRIJA MILOŠEVIĆ POJAŠNJAVA SINU KO JE ON : Najsmešniji video do sada (VIDEO)


Mladi iz bilećkog naselja Jezerine grade ljetnjikovac i dječije igralište | Trebinje Live\nMladi iz bilećkog naselja Jezerine grade ljetnjikovac i dječije igralište\nOmladinska organizacija "Jezerine" iz Bileće izgradila je višenamjensko sportsko igralište u bilećkom naselju Jezerine, pri kraju je izgradnja dječijeg igrališta, a nedavno je iz vlastitih sredstava počela i izgradnju ljetnjikovca.\nOva organizacija do sada je učestvovala u brojnim akcijama čišćenja i uređenja Bileće sa neformalnom grupom mladih Bilećana. Pomogli su projekat rekonstrukcije svlačionica Fudbalskog kluba "Hercegovac" iz Bileće, organizovali su akcije dodjele novogodišnjih paketića i podijelili više od 400 bilećkim mališanima.\nZbog truda i zalaganja, organizacija "Jezerine" dobila je Vidovdansku povelju od Srpskog prosvjetnog i kulturnog društva "Prosvjeta" iz Bileće, kao i Povelju opštine u okviru svetosavskih svečanosti.\nVišenamjensko sportsko igralište, koje je izgrađeno u saradnji sa Međunarodnom organizacijom za migracije /IOM/ u okviru projekta "Podrška mladima u lokalnim zajednicama", svečano je otvoreno u junu prošle godine, a pomogli su i opština, kao i veliki broj fizičkih i pravnih lica iz Bileće donacijima.\nPredsjednik Omladinske organizacije "Jezerine" Vladimir Milidragović kaže Srni da je IOM bio samo inicijalna kapisla za izgradnju jer su dali grant od oko 7.000 KM, a sve je koštalo oko 100.000 maraka.\n"Zbog uspješne izgradnje igrališta, od IOM-a smo dobili dodatni grant od 4.000 maraka za izgradnju dječijeg igrališta čija je realizacija pri samom kraju. Uspjeli smo da u neposrednoj blizini igrališta napravimo i teretanu na otvorenom donacijama Fondacije `Mozaik`", navodi Milidragović.\n"Mnogo nam znači igralište. Kada završim svoje obaveze kod kuće i u školi dođem na ovo igralište i igram se. Na igralištu igramo košarku i fudbal, dođu nam drugari iz grada. Lijepo se slažemo, igramo svi zajedno ovdje", priča Luka.\n"Izgradnja ljetnjikovca je u toku. Taj projekat smo počeli vlastitim sredstvima, sami ga i pravimo, a nadamo se da ćemo, kao i do sad, naići na podršku lokalne zajednice", ističe Milidragović.\nOn naglašava da će Omladinska organizacija "Jezerine" nastaviti i dalje da učestvuje u svim projektima na dobrobit Bileće i sugrađana.


SDPS u prvih pet stranaka - KRUG\nSDPS u prvih pet stranaka\nKraljevo, 22. decembar 2015. (FoNet) To što je sada veća gužva nego pre pet godina na osnivanju stranke u Vrnjačkoj banji dokaz je da smo među prvih pet strnaka u Srbiji, iako istraživači javnog mnjenja to ne priznaju, rekao je večeras u Kraljevu na proslavi petogodišnjice Socijaldemokratske partije Srbije (SDPS) njen predsednik Rasim Ljajić.\nOn je ocenio kao nonsens to što se u istraživanjim on, kao prvi čovek SDPS, kotira reltivno visoko, a da stranke nigde nema.\nTvrdim da smo po organizaciji, kvalitetu ljudi i stranačkoj infrastrukturi stranka takvog kvaliteta da ćemo, ne na narednim, već na nekim sledećim izborima, samostalno izaći, najavio je.\nLjajić je rekao da je kao predsednik presrećan zbog prepune sale i velikog broja prisutnih.\nZbog svih koji su došli imamo obavezu da demonstriramo umerenost u svemu, borbu protiv ekstremizma i državotvornost, jer je bez stabilne i ekonomski jake Srbije, naveo je, nemoguće ostvarivati druge političke ciljeve i interese.\nPrema njegovoj oceni, sve je to ostvarivo, ali je potrebno više rada na, do sada, krhkim demokratskim institucijama.\nLjajić je dodao da ga neće iznenaditi ako narednog proleća, uz pokrajinske i lokalne, budu i parlamentarni izbori.\nNemam nikakvu informaciju o raspisivanju parlamentarnih izbora,rekao je, ali se SDPS svakako priprema za izbore na svim nivoima, bez obzira hoće li ih biti ili neće.\nOn je večeras izjavio i da je svako rešenje vezano za TV pretplatu privremenog karaktera, a da će ovo poslednje da se ona plaća uz račun za struju trajati godinu dana.\nU međuvremenu moramo da nađemo trajno rešenje, kako bismo obezbedili nezavisnost javnog servisa i njegovo redovno funkcionisanje, pojasnio je Ljajić, dodavši da očekuje kako cena od 150 dinara neće uticati na socijalno-materijalni status građana.\nOproštaj od odbojkaškog genija\nMilunkina kuća sećanja i zaborava\nObjavljene cene i red letenja od Kraljeva do Soluna i Tivta\nIzvođač nedostupan, a promaja u kućama\nPraznik matematike u Kraljevu (VIDEO)\nCrtice sa sednice Gradskog veća\nVečeras „Naslednice“ – 249. premijera Kraljevačkog pozorišta (VIDEO)\nRasvetljeno prošlogodišnje ubistvo u Kragujevcu, osumnjičen Kraljevčanin\nGradsko veće o izveštajima o radu kraljevačkih ustanova\nPredavanje u Hramu Svetog Save: „Psaltir – knjiga molitve“\nOtvorena još jedna pošta u Kraljevu (VIDEO)\nUručeni sertifikati polaznicima projekta „Znanjem do posla“ u fabrici “Leoni” u Kraljevu\nOpljačkani gradjanin on Izvođač nedostupan, a promaja u kućama\nKraljevo on Izvođač nedostupan, a promaja u kućama\nNena on O košenju trave na dva gradska groblja…\nJovan on O košenju trave na dva gradska groblja…\nangie on Kraljevo: Najava tretmana za suzbijanje krpelja\nMilan Milunovic on „Narcisu u pohode“– 66. put: “Tek na vrhu vidiš svrhu!” (VIDEO)\nJoca on Uhapšen Kraljevčanin osumnjičen za lažnu dojavu o postavljenoj bombi\nDejan on Da li će biti nastavljena izgradnja puta Studenica – Rudno?\nZadušni Deda on Kako su u Kraljevu raspodeljena sredstva za projekte udruženja i medija?\nDragan Vukadinović on Kako su u Kraljevu raspodeljena sredstva za projekte udruženja i medija?\nCopyright © 2022 KRUG


Iz Vlade FBiH bez odgovora: Novinari traže alternative za vakcinaciju | MC_ONLINE\nIz Vlade FBiH još uvijek nema zvaničnih informacija o tome da će medijski radnici iz tog entiteta biti među prioritenim grupama u procesu vakcinacije protiv COVID-19.\nNa inicijativu Društva novinara Bosne i Hercegovine, Krizni štab Ministarstva zdravstva Zeničko-dobojskog kantona (ZDK) uvrstio je novinare u prioritetne grupe za vakcinisanje protiv koronavirusa, piše Oslobođenje. Kako se navodi, novinari, vatrogasci i policija su stavljeni na prioritetnu listu za vakcinisanje, odmah iza medicinskih radnika i osoba u domovima za stara lica.\nOslobođenje piše da je iz Društva novinara BiH saopšteno da se uvrštavanjem novinara u prirotetne kategorije za vakcinisanje protiv koronavirusa štite njihovo zdravlje i životi, što im omogućava da nastave obavljati svoj posao informiranja javnosti. ZDK je prvi kanton u Federaciji BiH koji je medijske radnike, zvanično, uvrstio u prioritetnu grupu građana za imunizaciju.\nUdruženje BH novinari i Društvo novinara BiH su u januaru ove godine zatražili od bh. vlada da medijske radnike uvrste u prioritetne grupe za vakcinaciju protiv zaraze koronavirusom, a takve odluke su u prethodna dva mjeseca najavile vlade Republike Srpske i Brčko distrikta, dok se iz Federalne vlade, i dalje, niko nije izjasnio po tom pitanju, za Media.ba kaže generalna sekretarka BH novinara Borka Rudić.\n“Uopšte ne postoje nikakve informacije i ja se iskreno nadam da će i u drugim kantonima prihvatiti da sami urade to da stave novinare na listu jer ovo ponašanje Vlade FBiH je stvarno nedopustivo”, kaže Rudić.\nDok čekaju na odgovor Vlade Federacije BiH da se izjasne po tom pitanju, Rudić kaže da iz ovog udruženja nastoje pronaći druga rješenja kako bi medijski radnici iz tog entiteta bili vakcinisani.\nProšle sedmice su se za pomoć u rješavanju ovog problema, BH novinari obratili ambasadama Rusije i Kine u BiH od kojih očekuju odgovore ove sedmice, a Rudić dodaje da će se to udruženje obratiti i Ministarstvu zdravlja i socijalne zaštite Republike Srpske kako bi provjerili da li postoji mogućnost da u tom entitetu budu vakcinisani medijski radnici iz cijele BiH.\n“Prosto, pokušavamo na različitim poljima da tražimo rješenje, kod različitih institucija, jer je nepodnošljiva ova situacija sa vakcinisanjem u Federaciji”, istakla je Rudić.\nZbog problema sa vakcinacijom i nabavkom vakcina u Sjevernoj Makedoniji, jučer je počela vakcinacija grupe od oko stotinu makedonskih novinara u Srbiji. Ta vakcinacija je, kako su prenijeli srbijanski mediji, nastala kao rezultat saradnje između Makedonske asocijacije novinara i Udruženja novinara Srbije i preko kabineta predsjednika te zemlje.\nRudić kaže da su predstavnici BH novinara o takvoj mogućnosti jučer razgovarali sa kolegama iz Udruženja novinara Makedonije i Nezavisnog udruženja novinara Srbije (NUNS). Na tom sastanku je, kako kaže Rudić, dogovoreno da će se iz NUNS-a obratiti institucijama Srbije od kojih će tražiti mogućnost da u toj zemlji budu vakcinisani i medijski radnici iz BiH.\n“To sve može da bude jedan ograničen broj, nedovoljan, i ja i dalje smatram da se Vlada Federacije BiH mora oglasiti i reći kakav je njen stav u vezi sa vakcinisanjem novinara”, zaključila je Rudić.\nMakedonski novinari će biti vakcinisani u Srbiji


ESPRiT > Kratak opis projekta\nDEG projekat ESPRiT\n("Enhancing Industrial Safety, Environmental Protection and Risk Management in Serbia by means of dedicated Training, Education and Technology Transfer“)\nUnapredjenje industrijske sigurnosti, zaštite životne sredine i upravljanja rizikom u Srbiji putem obuke, obrazovanja i prenosa tehnologije\nProjekat ESPRiT ima za cilj poboljšanje industrijske sigurnosti i zaštite životne sredine putem unapređenja upravljanja rizikom u kompanijama, posebno u malim i srednjim preduzećima. U okviru projekta će biti izgrađena infrastruktura potrebna da se postignu ciljevi projekta, što uključuje obrazovnu infrastukturu, informatičku podršku, lokalne kancelarije i module obuke koji treba da postanu deo obrazovnih programa univerziteta u Srbiji.\nIzgrađena infrastruktura treba da pomogne Vladi Srbije, odnosno ministarstvima koja su nadležna za životnu sredinu i obrazovanje, kao i inovacionim centrima pri univerzitetima u Srbiji, da stvore program održivih mera za unapređenje industrijske sigurnosti, zdravlja na radu i zaštite životne sredine.\nKljučni elementi koncepta su primena sistema upravljanja rizikom koji je kompatibilan sa normama EU i obrazovanje lica odgovornih za HSE u skladu sa praksom EU i Nemačke. Primena će uzeti u obzir specifične faktore i probleme u Srbiji, kao, na primer, probleme u obrazovanju.\nParalelno sa navedenim aktivnostima, biće stvorena i mreža za diseminaciju i komunikaciju sa javnošću.\nGlavni rezultati projekta ogledaće se u 10 obučenih trenera, nekoliko stotina polaznika kurseva (planirano je 800 polaznika), kao i 200 sertifikovanih polaznika. Obuka i sertifikacija će biti u skladu sa kriterijumima EU, a Steinbeis Univerzitet iz Berlina će obaviti sertifikaciju.\nKao merljivi parametri uspešne primene projekta, KPIs (key performance indicators), u najmanje 2 srpske kompanije, bi trebalo da budu poboljšani za 5% kao rezultat projekta. Na ukupnom ekonomskom planu, projekat će voditi porastu atraktivnosti Srbije za inostrane investitore usled povećanja mogućnosti zadovoljavanja kriterijuma koji proističu iz primene propisa EU i izgradnji trajne ponude obuke, kojom će se inženjerima, odnosno odgovarajućim stručnjacima nuditi mogućnost da se, u skladu sa EU-kriterijumima, dokvalifikuju u inženjere za zaštitu zdravlja, sigurnosti i zaštitu životne sredine (HSE).


Nastavlja se prodaja parcela u novoj industrijskoj zoni – Te2 Media\nTender za javni prevoz i zvanično obustavljen, da li će...\nNastavlja se prodaja parcela u novoj industrijskoj zoni\nGrad Požarevac oglasio je prodaju 98 ari građevinskog zemljišta u novoj industrijskoj zoni.2 min\nnova industrijska zona, detalj (foto/arhiva UU)\nReč je o jednoj parceli, 6780/58 koja izlazi na dve interne saobraćajnice, odnosno ulice Nova 1 i Nova 2 i nalazi se se u celini A2.1 Severnog bloka industrijske zone.\nilustracija: planska dokumentacija Grada Požarevca\nPočetna cena na javnom nadmetanju koje će se održati 12.jula je 13.720.000 dinara.\nGrad Požarevac je na poslednjoj sednici skupštine doneo odluke o otuđenju ukupno 1,6 hektara građevinskog zemljišta u severnom bloku, nakon što je 6 firmi na javnim nadmetanjima izlicitiralo 8 parcela za ukupno oko 21,4 miliona dinara.\nTokom rasprave na skupštini, od strane opozicione DJB pomenuto je i pitanje opravdanosti toga da se umesto zakupa zemljište koje je Grad infrastrukturno opremao ranijih godina nudilo na prodaju.\nGradonačelnik Saša Pavlović se odgovarajući na to, tada zapitao na koji način bi novi vlasnici dobili građevinsku dozvolu da je zemljište dato u zakup i pritom se pozvao na određene članove Zakona o planiranju i izgradnji.\nMeđutim, sajt Istinomer je u članku objavljenom tokom prethodnog vikenda proveravao članove Zakona na koje se Pavlović pozivao. Ovaj sajt je u tekstu ukazao da pomenutim članovima nije definisan vlasnik objekta, kao i da je izdavanje građevinske dozvole regulisano drugim članom istog Zakona, na koga se gradonačelnik nije pozvao, a kojim je izdavanje građevinske dozvole moguće sa odgovarajućim pravom na zemljištu, odnosno sa pravom zakupa na građevinskom zemljištu u javnoj svojini.\nGradonačelnik je na sednici skupštine naveo i da postoje tri investitora koji su pokazala nameru da u narednom periodu otuđe zemljište u industrijskoj zoni.\nParcela koja je oglašena na prodaju nalazi se na celini čija je pretežna namena poslovno-komercijalna delatnost, dopunski specijalizovana proizvodnja, a prateća uslužno-komercijalne delatnosti.


EU osudila američku odluku o novim sankcijama Kubi | TRT Srpski\nEU osudila američku ...\nEvropska unija osudila je odluku Sjedinjenih Američkih Država (SAD) o uvođenju novih sankcija Kubi.\nPredstavnik EU na Kubi Alberto Navaro Gonzalez izjavio je da će američka odluka o novim sankcijama Kubi i kompanijama koje u toj zemlji deluju dodatno usložiti situaciju i ugroziti procese zapošljavanja i razvoja.\nAmerički zvaničnici ranije su saopštili da će SAD uvesti dodatne sankcije Kubi, Venecueli i Nikaragvi. Isti izvori su najavili pokretanje tužbi protiv kompanija koje su nastale nacionalizacijom američkih kompanija koja je provedena nakon revolucije sredinom prošlog veka na Kubi.\nTagovi: sankcije , kuba , SAD , EU


TSM - Nova oprema\nAdresa: Bulevar vojvode Stepe 5,\nTelefon: 021 6616650\nTSM proizvodi profesionalne mašine za čišćenje. Imamo agilnu i fleksibilnu organizaciju, što nam omogućava da razumemo najnovije tržište trendove i zahteve naših kupaca brže od drugi. Akumulirano je bogato znanje i stručnost preko 5 poslovnih generacija, u kombinaciji sa mladim i dinamičnim timom, Omogućava nam da ponudimo inovativna rešenja, na tržištu koje se stalno razvija poput sektora za čišćenje.\nRešenja za čišćenje i mašine koje, iako imaju najnoviju tehnologiju, dostupni su svima. Svako može da koristi našu opremu, pošto su toliko intuitivne da se ne zahtevaju objašnjenje. Svako je u stanju održavati ih, jer su dizajnirane da pojednostave operacije održavanja. Svako može da oseti zadovoljstvo u njihovoj upotrebi, jer one su dizajnirane da zadovolje ljudske potrebe, bilo to ergonomski ili tehnički.\nPorodični posao datira još od 1882. u zanatskoj radionici blizu Franceniga (pokrajina Trevizo, Italija) gde su napravljene prve poljoprivredne mašine. Šezdesetih godina prošlog veka u koincidenciji sa urbanim razvojem i poljoprivrednom krizom, kompanija postavlja temelje za proizvodnju cisterni i kanalizacione opreme, u novim prostorijama Fiume Veneto. U narednim godinama, sa evolucijom proizvoda i stvaranjem novih divizija kompanije, koja je postala Moro Group. Započinje dizajn i proizvodnja opreme za urbano čišćenje, vozila za sakupljanje otpada i konsolidovanje pozicije vodećeg evropskog proizvođača industrijskih mašina za čišćenje.\nSa kasnijim osnivanjem TSM (akronim za Tehnološki sistemi od Moroa) naša porodica, sada u svojoj petoj generaciji, sa strašću sledi tradiciju koja traje više od jednog veka i proizvodnju električnih vozila za komunalno čišćenje i industrijske mašine za čišćenje. Portfolio proizvoda se stoga sastoji od dva kompletne i različite linije.\nMašine za unutrašnju i spoljašnju upotrebu, za industrijsko i komercijalno čišćenje i urbanu higijenu. Linija za zatvorene prostore uključuje mašine za pranje podova, mašine za čišćenje, usisivači, čistači tepiha, generatori pare i mašine sa jednim diskom.\nDok u okviru vozila gradske čistoće postoje mašine koje su ekološki prihvatljive i sa nultom emisijom CO2, kao što su usisivač za gradski otpad i kompaktne mašine za čišćenje puteva.\nTSM proizvodi profesionalne mašine za čišćenje.\n"Nova oprema“ d.o.o. je preduzeće koje se bavi uvozom, prodajom i servisiranjem komunalnih mašina i rezervnih delova renomiranih evropskih proizvođača. Široka paleta proizvoda nudi veliki broj mašina i radnih priključaka raznih namena.\nBulevar vojvode Stepe 5,\nPrijavite se na naš bilten kako biste dobijali obaveštenja o promocijama i novosti.\nNećemo Vas spamovati, a Vaš email će ostati poverljiv.\nCopyright © 2019 Nova Oprema. Sva prava zadržana. Developed by The Choice agency


Kao i u prvom delu koji je realizovan u periodu od 27.02. do 02.03.2017. godine, obuku su vodili stručnjaci iz European Behavioral Studies Institute iz Ljublјane, Slovenija, Aleš Župan Galunič i Goran Savič.\n„SCAN (Scientific content analysis)“ metod analize izjave osumnjičenih, prvobitno razvijan u Izraelu, je već više od dve decenije zastuplјen u radu nekoliko policija zapadnih zemalјa i po oceni praktičara je dao zapažen doprinos u rasvetlјavanju određenih vrsta krivičnih dela.\nDrugi-napredni deo ove obuke je bio veoma intenzivan, i odvijao u tri celine: Prva-ponavljanje usvojenog znanja sa prvog dela kursa, gde je od strane predavača realizovana ponovna šira retrospektiva osnovnih elemenata koji se ocenjuju u izjavi, i raspravljana saopštenja polaznika o njihovim početnim iskustvima u primeni SCAN metode u svakodnevnom radu.\nOBUKA ZA „SCAN“-ANALIZU VERODOSTOJNOSTI PISANIH IZJAVA\n30. Oktobar - 2. Novembar 2017.\nDruga celina je obuhvatala predstavljanje ocenjenih izjava koji su pojedinačni učesnici sakupili u periodu između dva kursa, što je bila svojevrsna evaluacija rada ocenjivača izjava, i prilika da se mnogo nauči kroz komentare i ocene predavača. Činjenica da je svako od učesnika imao više pripremljenih i ocenjenih izjava govori o velikom entuziijazmu i prihvatanju SCAN metode kao alternativne-dopunske metode kod provere verodostojnosti izjava aktera porodičnog nasilja i mogućih počinioca seksualnih delikata.\nTreća celina je obuhvatala predstavljanje i pokaznu primenu tehnike zadavanja specijalnog „SCAN upitnika“ kao metode koji je derivirala iz bazičnog metoda uzimanja izjave, ali je obogaćena zadavanjem određenog broja poluprojektivnih pitanja koja su pozajmljena iz oblasti tehnika forenzičkog intervjuisanja. Predavači su polaznicima predstavili nekoliko popunjenih i ocenjenih „SCAN upitnika“ koji su se u Sloveniji, pokazali kao presudan metod prilikom rasvetljavanja nekoliko specifičnih krivičnih dela.\nJedno od aktivnosti je bilo i zajeničko prevođenje i priprema SCAN upitnika na srpskom jeziku, u nekoliko verzija, pošto se za svako specifično krivično delo, a naročito za dela iz oblasti seksualnog i porodičnog nasilja, mora zadati posebno prilagođen i fokusiran upitnik.


Pola srpske estrade povezano sa Mišom Bananom – Nadlanu.com\nPola srpske estrade povezano sa Mišom Bananom\nObjavljeno 11. feb 2013. / 09:23:02\nPolicija je 2010. u turističkoj agenciji iza koje je stajao Rodoljub Radulović pronašla listu ljudi koji su koristili njene avio-usluge. Na spisku su bili pevači Željko Samardžić, Sinan Sakić, Indira Radić.\nKlan Darka Šarića imao je svoje ljude ne samo u politici nego i na estradi, što je takođe predmet interesovanja policije, saznaje Kurir.\nImena mnogih estradnih zvezda pojavila su se u dokumentaciji o poslovanju Darka Šarića i Rodoljuba Radulovića – Miše Banane, koju policija istražuje.\nPolicija je u februaru 2010. godine u računaru turističke agencije „Biznis travel partner“, iza koje je stajao Miša Banana, pronašla preciznu evidenciju o tome ko je sve i kada koristio njihove avio-usluge. Kako Kurir saznaje, na „avio-listi“ za 2009. i 2010. često se pominju imena Darka Šarića i Rodoljuba Radulovića, kao i članova njihovih porodica, ali i brojna imena iz sveta estrade.\n– Željko Samardžić, Mia Borisavljević, Boban Rajović, Goga Sekulić, Dženan Lončarević, Sinan Sakić, Indira Radić, Marina Tadić, Anabela Bukva i Halid Muslimović samo su neka od imena koja se nalaze na nekoliko desetina strana – kaže izvor Kurira iz istrage. Kako navodi, u preciznoj evidenciji navodi se čak i broj leta na kojem su bili, kao i destinacija na koju su putovali.\n– Ne možemo precizno da kažemo da li su oni sami plaćali svoje karte ili su ih Šarić i Radulović čašćavali. Međutim, interesantno je da se na listama putnika konstantno pojavljuju ista imena. Osim pevača, pominju se i imena nekoliko beogradskih advokata, ali i jedan funkcioner pljevaljske policije, kao i nekadašnji gradonačelnik Pljevalja – otkriva naš sagovornik. Takođe, preko ove agencije, čije je sedište bilo u centru Beograda, u Ulici Zmaja od Noćaja, prema podacima policije leteo je i Nikola Dimitrijević, šurak Branka Lazarevića, koji je zbog pranja para za Darka Šarića već osuđen na godinu dana kućnog zatvora.\ndarko šarićindira radićmiša bananasinan sakićželjko samardžić\nBivši analitičar CIA Kenin: Kosovo ilegalno oduzeto Srbiji\nPijanista Ričard Klajderman sviranjem pomaže ljubavnom životu kornjača sa Galapagosa (VIDEO)\nŠarić u stihovima na suđenju: Samo se nadajte i u očaj padajte\nSud u Podgorici oslobodio brata Darka Šarića više optužbi\nSvedok saradnik: Miša Banana šverc kokaina Šarićevim ljudima plaćao 200.000 evra


Kako Liban može da se izbavi iz političkog i ekonomskog ponora? /video/ - Sputnjik Srbija\n18:00 10.08.2020 (osveženo 18:19 10.08.2020) Preuzmite kraći link\nKo vlada Libanom, i ko bi mogao da preuzme kormilo? Kako Liban može da se izbavi iz političkog i ekonomskog ponora? Zemlja Bliskog istoka koja se graniči sa Sirijom i Izraelom godina živi turbulentno — kako će poslednji događaj promeniti odnose u tom delu sveta.\nPrema preliminarnim izveštajima materijalna šteta od eksplozije premašuje 15 milijardi dolara, a donatori su obećali 298 miliona dolara za hitnu humanitarnu pomoć. Ko sve pomaže Libanu i zbog čega i da li će Liban prihvatiti svu ponuđenu pomoć? Koja je uloga Hezbolaha u Libanu i kako će ta organizacija pokušati da iskoristi težak momenat u kojem se zemlja nalazi?\nŠta smo do sada saznali o uzrocima eksplozije i u kom pravcu ide istraga, da li je u pitanju nemar, nesrećni slučaj ili postoji mogućnost spoljnog mešanja preko rakete ili bombe kao što kažu neki zvaničnici?\nU današnjem izdanju emisije „Svet sa Sputnjikom“ naši gosti su: dr Slobodan Janković iz Instituta za međunarodnu politiku i privredu i oficir u penziji prof. dr Ilija Kajtez sa Fakulteta za međunarodnu politiku i bezbednost.


Tablet računari za najbolje učenike - Dnevni list Danas\nPočetna » Beograd » Tablet računari za najbolje učenike\nPredstavnici opštine Stara Pazova uručili nagrade najuspešnijim osnovcima i srednjoškolcima\nPredsednik opštine Stara Pazova Đorđe Radinović priredio je prijem za najbolje učenike osnovnih i srednjih škola, njihove profesore, nastavnike i roditelje u skupštinskoj sali Bele zgrade.\n0Piše: S. Bosiljčić 03. septembra 2013. 21.51\nU znak zahvalnosti i priznanja za ostvarene izvenredne rezultate u školskoj 2012/2013. godini, opština Stara Pazova je za sve ovogodišnje laureate pripremila prigodne pohvalnice, za najbolje đake generacije i nosioce Vukove diplome tablet računare, kao i novčane nagrade.\n– U našoj opštini imamo 14 đaka generacije, 59 nosilaca Vukovih diploma, 28 učenika koji su pojedinačno osvojili neka od prva tri mesta na republičkim takmičenjima i 57 učenika koji su ekipno postigli rezultate na republičkim takmičenjima – rekao je Radinović i dodao da mladi i obrazovani ljudi predstavljaju simbol bolje i lepše budućnosti ove opštine.\nU podeli nagrada su uz predsednika opštine učestvovale i načelnica za društvene delatnosti Milka Simić i načelnica za sport, omladinu i kulturu Ljibuška Lakatoš.\nPrvacima knjige i slatkiši\nPredsednik opštine Stara Pazova Đorđe Radinović je posetio đake u OŠ „Slobodan Savković“ u Starim Banovcima i OŠ „Heroj Janko Čmelik“ i tom prilikom uručio školski pribor, knjige „Prvarica“ i „ Moj zavičaj“ i slatkiše za učenike prvih razreda.


ZVEZDA NAPADA MILAN - Armija Dejana Stankovića na velikom ispitu - Sportska centrala\nZVEZDA NAPADA MILAN – Armija Dejana Stankovića na velikom ispitu\n18 feb 2021. 12:00\nČekanju je konačno kraj, nakon nešto više od dva meseca, vratila su se i evropska takmičenja.\nKao i uvek, prva je na red stigla Liga šampiona, a u stopu je prati Liga Evrope, gde će Crvena zvezda, tačno 70 dana nakon prethodnog meča u ovom takmičenju, igrati prvu utakmicu šesnaestine finala Lige Evrope.\nU to ime, i Meridiančasti sve one koji bi da podrže crveno-bele.\nPrvi korak bi bio da kliknete OVDE, zatim preuzmete bonus u vidu 1.500 DINARA za sportsko klađenje, a onda bacite pogled na kompletnu ponudu i izaberete svoje parove.\nDa, dobro ste pročitali, potreban je samo JEDAN KLIK i keš je spreman za korišćenje. Naravno, nemojte zaboraviti i da vas SAMO U MERIDIANU čeka i sjajan bonus na parove – do 2000%.\nProtivnik je veliki Milan, a prvi od dva duela igraće se u Beogradu, gde će crveno-beli pokušati da iskoriste prednost domaćeg terena, koja postoji uprkos činjenici da će se igrati bez prisustva publike.\nNavijači crveno-belih sa nestrpljenjem čekaju da vide kakav će sastav na teren Marakane poslati Milan koji je nekoliko dana uoči dolaska u Beograd izgubio prvo mesto u Seriji A.\nDomaće prvenstvo u ovom trenutku je dosta bitnije takmičenje od Lige Evrope i postoje dobre šanse da Stefano Pioli odluči da protiv Zvezde odmori makar nekoga od najvažnijih igrača. Pogotovo zato što zna da „Rosonere“ čeka derbi za povratak liderske pozicije protiv Intera, pa zatim i teško gostovanje Romi.\nSa druge strane Zvezda je u prolećnom delu sezone zabeležila dve pobede u gostima, i dalje drži prvo mesto sa devet bodova više od Partizana, a za ovaj meč se dugo pripremala.\nTrener, Dejan Stanković, ima veliko iskustvo kada su u pitanju utakmice protiv Milana, pa iako je završio karijeru pre osam godina, ako neko može da savetuje Zvezdine igrače to je – on.\nA, kada je reč o igračima, Zvezda u svojim redovima ima fudbalera koji je već dao gol Milanu, a to je Dijego Falćineli. Italijan je to učinio 2016. godine, dok je nosio dres Krotonea i možda će upravo on biti presudan faktor utakmice u Beogradu.\nDomaći ljubitelji fudbala se nadaju upravo takvom razvoju situacije, a dok čekamo na epilog, kompletnu ponudu klađenja pogledajte OVDE.


RTS\t19.09.2018 09:37\nBakir Izetbegović je, u intervjuu za sarajevski portal Kliks, rekao da je Vučić "progledao" nakon silnih grešaka koje su, kako ističe, Srbi napravili.\nIzetbegović Vučiću zamera što govori o pomirenju sa Bošnjacima i da je za jedinstvenu BiH, a istovremeno "prijateljuje i nijednom rečju se ne suprotstavlja Dodiku, koji vređa Bošnjake i dovodi teritorijalni integritet i mir na Balkanu u pitanje".\nU govoru u Kosovskoj Mitrovici, predsednik Srbije je, kaže Izetbegović, "hvalio ratne vođe i presuđene ratne zločince", misleći na Miloševića.\nMisli takođe i da je Vučić u "procepu" i da pokušava da "jakim rečima zadovolji i smiri radikalni deo srpske javnosti pre nego povuče neke poteze u odnosu na Kosovo, koji bi mogli izazvati otpor i eventualnu pobunu".\nOčigledno je, kaže, da je došlo vreme za "odlučujuću odluku" o rešavanju pitanja "kosovskog čvora" i da, ako Vučić tu odluku donese, moraće mu se, navodi, priznati da ima hrabrost.\nMožda se, smatra Izetbegović, pronađe neko prelazno rešenje koje bi zatim bilo "potvrđeno referendumom pred sam prijem Srbije i Kosova u EU".\nIzetbegović smatra da status kvo umara Srbiju i koči njen evropski put, te dodaje da je "teško biti srpski vođa koji je prihvatio realnost, odnosno nezavisnost Kosova".\nGovoreći o, kako kaže, eventualnoj razmeni teritorija, "odnosno promeni granica unutar Srbije", Izetbegović strahuje da bi to otvorilo apetite za osamostaljenjem Republike Srpske, stvaranjem hrvatskog entiteta u BiH, i saradnju srpskih i hrvatskih političara u ovom smeru.\n1. Bakire , najveci Srbine , ne kenjudraj nego idi u crkvu i pokrsti se i vrati se veri svojih predaka.


Kad mame kupuju spavaćice za porodilište - Zdravlje Vodič | Vaš vodič kroz zdravstveni sistem Srbije\nKad mame kupuju spavaćice za porodilište\nDa li beba mora da puzi\nIzbegavati beogradske izvore\nMame koje su svoju decu donele na svet u jednom od najvećih porodilišta u Srbiji, u niškoj Klinici za ginekologiju i akušerstvo odlučile su da pokrenu akciju za kupovinu spavaćica ovoj bolnici! Porodilje tvrde da su one koje su nosile bile stare i pohabane, a dešavalo se i da neka majka dobije pocepanu spavaćicu. Akciju kupovine novih spavaćica za novopečene majke pokrenulo je Udruženje „Porodična filharmonija“ u saradnji sa Dečijim kulturnim centrom.\nKutija za donacije je postavljena u holu Dečjeg centra i tu će, kažu u Udruženju, biti do 23. maja, a potom će Nišlije prilog moći da daju u holu Doma vojske u kojem će biti održan festival “Majska pesma”.\nU Udruženju se nadaju da će sakupiti novac za kupovinu bar 50 spavaćica i pozivaju sve ljude dobre volje da pomognu. Odeća za porodilje mora da bude od posebne tkanine zbog pranja i održavanja, tako da firma koja ih šije mora imati poseban atest.\nOvo nije prva akcija „Porodične filharmonije“, jer su ranije skupljali novac za benkice i pelene, tako da su porodilištu kupili stvari za bebe u vrednosti od oko 280.000 dinara.\nPrva beba iz odmrznutog embriona u Kragujevcu\nPonovo zaustavljen postupak VTO\nKako produžiti bolovanje


Dačić: Srbija štiti srpski narod u RS – Zvornik Danas\nNaslovna/VIJESTI/Ex-Yu/Dačić: Srbija štiti srpski narod u RS\nDačić: Srbija štiti srpski narod u RS\nRedakcija Send an email 2. septembra 2016\nBEOGRAD – Prvi potpredsjednik Vlade Srbije i ministar spoljnih poslova Ivica Dačić ocjenio je danas da je odluka premijera Aleksandra Vučića i predsjednika Republike Tomislava Nikolića pokazatelj mudre državničke politike koju vodi Srbija.\n„Ovom odlukom štite se nacionalni i državni interesi Srbije, ali i interesi srpskog naroda u RS. Srbija je još jednom pokazala da je čvrsto opredeljena za mir i regionalnu stabilnost, nasuprot antisrpskoj i ratnohuškačkoj politici u nekim zemljama regiona, koja za krajnji cilj ima provociranje Srbije, zaustavljanje njenog napretka i ukidanje Republike Srpske“, istakao je Dačić.\nDačić je ocjenio da se ništa od toga neće ostvariti, jer Srbija pametno štiti svoje interese, srpski narod u cjelini i sve svoje građane.\n“Iako je rat na prostoru bivše SFRJ odavno završen, na žalost, istinski mir još nije započet. Srbija je dala primer kako se ponaša jedna zemlja koja iskreno želi mir i stabilnost. Očekujemo da se i drugi tako ponašaju, u interesu budućnosti celog regiona“, saopštilo je Ministarstvo spoljnih poslova.\ndačić referendum srbija srpska\nAšraf Gani imenovan za avganistanskog predsjednika


Psiholog za decu - Online Psiholog\nPsiholog za decu\nJednom kada donesete odluku da dobijete pomoć spolja za mentalno zdravlje vašeg deteta, suočeni ste sa nizom izbora za navigaciju koja će uslediti potom. Postoje sve vrste drugih stručnjaka za mentalno zdravlje koji su spremni da pomognu vašem detetu da kontrolišu anksioznošću, depresijom ili drugim velikim osećanjima. Kako možete da sortirate ove različite oznake da biste pronašli profesionalca koji može najbolje pomoći vašem detetu? Danas ćemo se fokusirati na razlike između terapeuta, psihijatara i psihologa, kao i na različite probleme koje mogu pomoći deci i porodicama da ih prevaziđu. Do kraja ovog posta, nadamo se da ćemo uspeti u tome da se vi počnete osećati sigurnije birajući terapeuta, psihijatra ili psihologa za svoje dete i porodicu.\nKako mogu da kažem da li mom detetu treba terapija?\nKao roditelji znamo da može biti teško odlučiti se kada je tačno vreme da zatražite pomoć za svoje dete. Drugi ljudi bi vas mogli uveriti da su problemi vašeg deteta samo faza, ili se možete brinuti da bi poseta terapeutu mogla učiniti da se vaše dete oseća izdvojeno ili drugačije. Svi bismo voleli da postoji neka čarobna kontrolna lista koju možemo dati roditeljima da im pomognemo da odluče kada da kontaktiraju terapeuta, ali to je zaista lična odluka.\nVerujemo da bi većini od nas trebao neko sa kim bismo mogli da razgovaramo o nekim svojim problemima u nekom trenutku života. Čak i ako je problem samo privremen ili je samo faza, terapija može pomoći da se zaista težak period u životu učini lakšim i manje bolnim za suočavanje – i za decu i za njihove roditelje.\nEvo nekoliko opštih stvari koje treba uzeti u obzir i koje vam mogu pomoći da odlučite da li i kada vaše dete može imati koristi od terapije:\nVaše dete se suočava sa stresnom situacijom u životu, kao što je maltretiranje u školi ili u njegovoj okolini, zdravstveni problemi, razvod roditelja, novi brat ili sestra u porodici ili preseljenje u novi grad ili školu.\nČini se da se problemi vašeg deteta sa godinama pogoršavaju, umesto da se poboljšavaju.\nEfekti neke doživljene traume traju duže nego što ste očekivali da će trajati, ili vaše dete postaje destruktivno ili udara ljude kada je ljuto.\nEmocionalni problemi su počeli nakon traume u porodici, poput smrti bliskog rođaka / roditelja / prijatelja, nesreće ili zlostavljanja.\nPrimećujete velike promene ličnosti kod vašeg deteta: na primer, vaše dete provodi veći deo dana u svojoj sobi i napustilo je školske aktivnosti.\nAnksioznost vašeg deteta izgleda postaje veća i drugačija za razliku od one kod druge dece njegovog uzrasta i ometa aktivnosti kao što su škola, rađenje domaćih zadataka, pravilna ishrana ili vreme za spavanje.\nVašem detetu je teže da sklopi i održava prijateljstva.\nOcene vašeg deteta padaju, ili ono često ima problema sa svojim ponašanjem ili obraćanjem pažnje na času.\nAko je bilo koja od ovih stvari istinita za vaše dete, a vaša intuicija vam govori da bi terapeut mogao pomoći, vredi pozvati ili poslati e-poruku dečjem terapeutu. Nastavite da čitate da biste videli koja vrsta stručnjaka za mentalno zdravlje bi mogla najbolje odgovarati potrebama vašeg deteta.\nKada posetiti dečijeg terapeuta\n„Terapeut“ je krovni izraz za nekoliko tipova stručnjaka za mentalno zdravlje. Najčešće, ljudi koji sebe nazivaju dečijim terapeutima imaju master iz oblasti mentalnog zdravlja kao što su socijalni rad, bračna i porodična terapija ili savetovanje za mentalno zdravlje. Ovi terapeuti su pohađali specijalizovani dvogodišnji ili trogodišnji program postdiplomskih studija nakon fakulteta, kao i neko vreme (obično 2 godine) pod nadzorom drugog stručnjaka pre nego što im je dozvoljeno da sami praktikuju terapiju.\nTerapeut može pomoći detetu da prebrodi teške situacije, nauči veštine suočavanja sa jakim osećanjima kao što su anksioznost i depresija i pomogne porodicama da komuniciraju i bolje se slažu. Većina terapeuta radi direktno sa klijentima u kancelarijskom okruženju i manje je verovatno da će oni biti istraživači ili nastavnici. Terapeuti obično imaju pristup koji je praktičniji i fokusiran na rešavanje problema.\nDok terapeut može da vam postavi dijagnozu i da vam pomogne u lečenju emocionalnih ili mentalnih zdravstvenih problema, oni često ne mogu da prepisuju lekove. Oni takođe možda nisu najbolji izbor ako vam je potrebna dijagnoza za bolničku negu: škole često radije traže psihologa za ovo.\nVaše dete bi moglo imati koristi od posete terapeutu ako:\nPotrebna im je emocionalna podrška i neko sa kim bi razgovarali o svojim osećanjima\nOni se bore sa anksioznošću, depresijom, besom ili velikim životnim promenama\nŽeleli biste da vam pomognete da shvatite kako da se bolje slažete sa svojim detetom i poboljšate njegovo grubo ponašanje\nŽeleli biste da se dete redovno sastaje sa nekim, a ne da tražite pomoć koja uključuje tretman lekovima\nKada posetiti dečjeg psihologa?\nDečji psiholog ima doktorsku diplomu, što znači da je proveo oko 5-6 godina proučavajući različite aspekte psihologije. Većina psihologa takođe mora da radi pod nadzorom drugog lekara oko godinu dana pre nego što počnu da rade sami. Psiholozi uče o ljudskom ponašanju, kako da pomognu klijentima u terapiji, a takođe sprovode istraživanja kao deo svoje obuke. Pošto je njihova obuka šira, psiholozi mogu da rade kao istraživači, profesori ili nastavnici pored toga što viđaju klijente u kancelariji radi terapije.\nAko je detetu potrebna emocionalna podrška, uho za slušanje i pomoć u učenju kontrole velikih osećanja, terapeut ili psiholog mogu biti podjednako dobar izbor. I terapeuti i psiholozi imaju sličnu obuku o tome kako da pruže ovu vrstu savetovanja.\nMeđutim, psiholozi su u stanju da sprovedu mnoge testove koje terapeuti ne mogu, kako bi pomogli u dijagnostici mentalnog zdravlja i problema u učenju kao što su ADHD, autizam i smetnje u učenju. Ovo ih može učiniti izuzetno korisnim kada vam treba više informacija o izvoru dečijih poteškoća ili ako je vašem detetu potreban smeštaj da bi uspelo u školi. Psiholozi često takođe nisu lekari, što znači da ne mogu da prepisuju lekove vašem detetu.\nVaše dete bi moglo imati koristi od posete psihologu ako:\nMislite da vaše dete može imati stanje koje utiče na njegovo učenje ili neurologiju, kao što je ADHD, poremećaj učenja ili poremećaj autističnog spektra.\nVašem detetu je potrebna podrška za rešavanje emocionalnih problema ili problema u ponašanju.\nŽeleli biste detaljniju dijagnozu za vaše dete i potpunu sliku svih faktora koji mogu uticati na mentalno zdravlje vašeg deteta.\nJedan od vaših ciljeva terapije je da odredite koje promene vaša škola može da učini da bi bolje podržala vaše dete.\nKada posetiti dečjeg psihijatra?\nPsihijatri su zdravstveni radnici koji imaju diplomu medicine. Kao i drugi lekari, pohađaju školu 7 ili više godina, gde se obučavaju iz biologije i hemije, kao i psihologije kako bi razumeli kako različiti lekovi utiču na mozak. Nakon diplomiranja, obično učestvuju u radu u nekoj bolnici, gde rade pod nadzorom još nekoliko godina.\nPsihijatri su jedini stručnjaci za mentalno zdravlje koji mogu da prepisuju lekove. U nekim situacijama, medicinska sestra ili porodični lekar mogu da napišu recepte za vaše dete, ali obično je to posao dečijeg psihijatra. Pošto je potrebno toliko obuke da bi se bezbedno prepisivali lekovi, psihijatri – a posebno dečiji psihijatri – su veoma traženi. Dečiji psihijatri mogu da vide pacijente kako bi im pomogli da kontrolišu efekte svog stanja lekovima, a ponekad mogu da rade i kao istraživači ili profesori.\nOvih dana, većina dečijih psihijatara povremeno viđa decu i pomažu samo lekovima u lečenju deteta. Dok neki psihijatri takođe pružaju terapiju, ovo je manje uobičajeno. Obično će dete trebati da vidi drugog stručnjaka, kao što je terapeut ili psiholog, radi nedeljne terapije pored poseta psihijatru. Naravno ima psihoterapeuta koji imaju privatnu praksu ali su i psihijiatri, tako da u tom slučaju oni mogu prepisati recept za lekove.\nVaše dete bi moglo imati koristi od posete psihijatru ako:\nVaše dete je već neko vreme na terapiji i još uvek se bori da kontroliše svoje simptome, a vi se pitate da li bi mu lekovi mogli pomoći da napreduje.\nPotreban vam je neko da vam pomogne da izaberete pravi lek i dozu za vaše dete, i da pazite na neželjene efekte.\nPedijatar, terapeut ili drugi stručnjak u životu vašeg deteta sugerisali su da bi lekovi mogli biti od pomoći.\nNiste sigurni da li su lekovi ispravni za vaše dete i želeli biste da razgovarate o svojim opcijama sa nekim ko je upućen.\nKada je zaista neophodna pomoć stručnjaka?\nPronalaženje nekoga koga vi i vaše dete volite, kome verujete i sa kim se osećate prijatno je najvažniji deo traženja radnika za mentalno zdravlje. Odnos koji stvorite sa svojim terapeutom, psihologom ili psihijatrom moćniji je od bilo koje diplome ili etikete, i najveći je faktor u tome da li će terapija biti od pomoći vašem detetu ili ne.\nKada odlučite koji tip ili profil profesionalca bi mogao biti dobar za vašu porodicu, potražite kliničare koji su specijalizovani za poteškoće kroz koje prolazi vaše dete. Neko ko zaista poznaje borbe vašeg deteta iznutra i spolja verovatnije će razumeti šta je vašem detetu potrebno da bi se osećalo bolje. Verujte svom iskustvu i pronađite profesionalca koji će pomoći vama i vašem detetu da se osećate udobno, bezbedno i bez osuđivanja.\nAko tražite te sledeće korake koje treba da preduzmete, možete pročitati više o savetovanju dece ovde, ili nam se obratite ako ste zainteresovani da zakažete termin kod terapeuta za savetovanje dece. Možete nas kontaktirati tako što ćete pronaći rubriku sa kontaktima psihologa, odabrati psihologa koji vam se najviše dopada i dogovoriti se sa njim o opcijama koje želite. Sve seanse koje možete zakazati putem našeg sajta obavljaju se putem vaših omiljenih online aplikacija i platformi koje sadrže opciju video poziva.


Marketing na društvenim mrežama - Ellecta\nPomažemo kompanijama da pozicioniraju brendove na društvenim mrežama i uspostave dvosmernu komunikaciju sa svojom ciljnom grupom\nDigitalni Marketing / Marketing na društvenim mrežama\nKanal za direktan kontakt sa potrošačima\nOd ranih dana interneta pa do danas, ljudi su na razne načine koristili online sredstva da bi se izrazili, komunicirali, upoznavali se, prenosili informacije i okupljali oko istih ideja. Društvene mreže u današnjoj formi imaju istu tu funkciju ali ujedno omogućavaju kompanijama da oslušnu mišljenje javnosti, da se približe ciljnoj grupi i sa njima započnu kvalitetnu dvosmernu komunikaciju.\nNaš tim čine dokazani marketing stručnjaci i kreativci sa velikim iskustvom u osmišljavanju strategije nastupa, realizaciji komunikacije, sprovođenju nagradnih aktivacija, izradi aplikacija, oglašavanju i svim drugim aspektima neophodnim za kvalitetan nastup na društvenim mrežama.\nPodizanje svesti kod potrošača\nPrisustvom kompanije i integrisanim nastupom na društvenim mrežama povećavate svest potrošača o vašem brendu. Kreativnim sadržajem plasiranim putem društvenih mreža osiguravate da informisanost potrošača u kontinuitetu ostane na visokom nivou\nDruštvene mreže su nepresušni izvor prilika za dvosmernu komunikaciju sa potrošačima. Otvaranje direktnog kontakta sa ciljnom grupom može vam doneti dobru reputaciju i dati šansu da bliže upoznate profil i želje vašeg prosečnog potrošača\nDruštvene mreže omogućuju kontinuirano praćenje vaše reputacije i odnosa potrošača prema vašim proizvodima ili uslugama, čime imate šansu da na vreme uvidite i neutralizujete krizne situacije koje mogu narušiti imidž vaše kompanije


Naslovna » BG svaštara » Promocije » MDS: Nova rešenja za novo digitalno doba\nNeko drugi 4. mart 2016. Promocije Postavite komentar\nHotel Crowne Plaza bio je domaćin ovogodišnje MDS Net@work konferencije koja je održana u organizaciji kompanije MDS informatički inženjering i njenog partnera kompanije CISCO.\nPod nazivom „Digitalna predstava“ MDS Net@work konferencija je okupila više od 300 vrhunskih IT stručnjaka, ljubitelja i poznavalaca novih tehnologija, ali i veliki broj gostiju i predavača iz Srbije i regiona.\nPredavanja na konferenciji održali su najeminentniji stručnjaci iz sveta novih tehnologija iz zemlje i okruženja, a ključne teme „Digitalne predstave“ bile su studije slučaja iz Cloud-a i mrežnih okruženja, kao i bezbednost na koorporativnom nivou i u komunikacionim okruženjima.\nKonferenciju je otvorio gospodin Miroljub Jovović, generalni direktor MDS-a koji je uvodni govor posvetio nadolazećim IT trendovima u svetu i kod nas, ali i novim tehnološkim rešenjima koja u najrazličitijim poslovnim okruženjima donose ogromne uštede na svim poljima.\nPrisutnima se potom obratio i gospodin Ljupcho Joshevski iz kompanije CISCO najavljujući novu digitalnu eru koja uskoro počinje, s posebnim naglaskom na ubrzani razvoj mrežnih, bezbednosnih i Cloud rešenja.\nU svom izlaganju gospodin Joshevski je izjavio: „CISCO je apsolutni lider na polju razvoja mrežnih rešenja i sa svojim tehnologijama donosi jedno potpuno novo iskustvo korisnicima. To iskustvo je još intenzivnije kada ga implementira MDS-ov tim stručnjaka“.\nNajveću pažnju na MDS Net@work konferenciji su privukla prateća predavanja, a posebno predavanje koje je održala kompanija Telekom Srbija o realizaciji Private Cloud-a Telekoma Srbije. Implementirano rešenje omogućava orkestraciju i automatizaciju procesa u data centru.\nAutomatizovani su procesi implementacije servera, instalacije aplikacija (poput Web i database servera), implementacije mrežne infrastrukture data centra i konfiguracije storage sistema. Servisi su korisnicima raspoloživi na self-service portalu, na kome pored poručivanja servisa konzumenti imaju mogućnost pokretanja različitih akcija nad kreiranim virtuelnim serverima (paljenje/gašenje, dodavanje resursa…).\nVeliko interesovanje posetilaca izazvala je i prezentacija Vojvođanske banke o GET VPN rešenju koje je realizovano u saradnji sa MDS-om i CISCO-om. Konkretno, CISCO GET VPN rešenje omogućava ispunjenje najviših standarda u oblasti bezbednosti informacija kao što je PCI DSS (Payment Card Industry Data Security Standard). Implementacijom GET VPN rešenja postiže se pouzdana WAN mreža koja svojim korisnicima, upotrebom najsigurnijih kriptografskih mehanizama, obezbeđuje zaštitu privatnosti i integritet podataka koji se prenose.\nVisok nivo skalabilnosti WAN mreže je zasnovan na konceptu grupne security asocijacije kojim se eliminiše potreba za point-to-point tunelima i paralelnim ravnima rutiranja. S obzirom da je pouzdanost jedan od kritičnih parametara pri dizajnu i implementaciji, GET VPN rešenje obezbeđuje redudantnost sistema.\nJedna od centralnih tema konferencije bila je i bezbednost. Predavanja iz oblasti bezbednosti bila su fokusirana na kompanijska radna okruženja, sigurne komunikacije u IP telefonskim sistemima i sledeću fazu zaštite. Svi predavači su skrenuli pažnju na sve učestalije i ozbiljnije napade, ali i na rešenja koja bi iste predupredila.\nSaša Bobić etički haker kompanije MDS u okviru svog predavanja najbolje je oslikao koliko je bezbednost od fundamentalnog značaja za sva pravna lica.\nTokom izlaganja svoje prezentacije Saša Bobić je izjavio: „Sva preduzeća koja u drugi plan stave bezbednost svog radnog okruženja otvaraju prostor hakerima da ih maksimalno zloupotrebe. Situacija je utoliko više alarmantna ako se ima u vidu da se samo slanjem jedne zlonamerne SMS poruke nekom od ključnih ljudi u preduzeću može izvući veliki broj važnih informacija koje sa sobom mogu povući i ozbiljne ekonomske posledice za preduzeće“.\nTagovihotel crowne plaza konferencija mds promocije\nPrethodni Dereta: Fransisko Žoze Vijegas – Daleko od Manausa\nSledeći Pešačka subota – London u Beogradu


Inijesta: Probaćemo da pobedimo Real za Krojfa\nBeta\t 30. marta 2016. 20:55\nVezni fudbaler Barselone Andres Inijesta rekao je danas da bi pobeda nad Real Madridom u predstojećem “klasiku” bila najbolji način da se oda počast Johanu Krojfu, legendi katalonskog kluba, koji je umro prošle nedelje.\n“Apsolutno bi bilo lepo pobediti Real i posvetiti pobedu Krojfu. Mnogo toga nam je dao, kao i našim navijačima i svetu fudbala uopšte”, rekao je Inijesta.\nBarselona je ranije objavila da će na utakmici na Nou Kampu odati počast Krojfu pre utakmice. Navijačima će na stadionu biti podeljeno 90.000 kartica na kojima će pisati “hvala, Johane” na katalonskom. Iste reči će se nalaziti i na dresu ekipe, umesto uobičajenog grba na kome piše “svetski prvaci”.\nIgrači obe ekipe izaći će na teren u društvu dece koja će nositi majice na kojima će na prednjoj strani pisati “Fondacija Krojf”, a na ledjima “Barselona”.\n“Biće to vrlo posebna utakmica i nadam se da ćemo imati posebnu motivaciju”, rekao je Inijesta.


Slobodan Vasković - Sa druge strane...: U martu pokrenuto 111 postupaka za brisanje subjekata iz sistema PDV-a\nU martu pokrenuto 111 postupaka za brisanje subjekata iz sistema PDV-a\nU martu je pokrenuto 111 upravnih postupaka za brisanje pravnih/fizičkih lica iz sistema PDV-a.\n“U periodu od 1.3.-31.3. 2020. godine u UIO ukupno je pokrenuto 111 upravnih postupaka brisanja pravnih/fizičkih osoba iz Jedinstvenog registra obveznika indirektnih poreza. Taj broj se odnosi na pravna i fizička lica koja su bila registrirana po osnovu PDV-a, vanjskotrgovinskog poslovanja, akcize, međunarodne špedicije”, odgovoreno mi je iz Uprave za indirektno oporezivanje BiH.\nU odgovoru napominju da navedeni podatak možda “nije reprezentativan kad je u pitanju prestanak rada pravnih i fizičkih lica na području BiH u navedenom periodu, jer ima određeni broj pravnih i fizičkih lica koja su prestala sa radom u periodu od 1.3.-31.3. 2020. godine, a koja nisu registrovana u Jedinstveni registar obveznika indirektnih porez”.\n“Podsjećam, obaveza registracije u sistem PDV-a nastupa kada lice pređe prag oporezivaog prometa u iznosu od 50.000 KM. Svi ostatli obveznici koji nisu ispunili ovaj uslov registrovani su kod entitetskih poreskih uprava i Poreske uprave Brčko distrkita, pa bi se morali uzeti podaci od svih poreskih administracija na nivou BiH kako bi se dobio pregled stvarnog stanja”, navedeno je u odgovoru iz UIO BiH.


Radonjić: Rasterećeno protiv Partizana u finalu! – Nadlanu.com\nRadonjić: Rasterećeno protiv Partizana u finalu!\nObjavljeno 26. apr 2013. / 20:09:37\nTrener košarkaša Crvene zvezde Dejan Radonjić rekao je danas da je u polufinalu završnog turnira Jadranske lige završen najvažniji deo posla i da to može da rastereti domaći tim u finalu protiv "večitog" rivala Partizana.\n“Jučerašnji dan je bio značajniji za oba tima i završen je na zadovoljstvo nas i Partizana. To je faktor koji, u neku reku, može doneti rasterećenje, a siguran sam da će želja biti na nivou koji je bio u polufinalu, iako nam je taj meč bio meč sezone”, rekao je Radonjić na konferenciji za novinare u Laktašima.\nZvezda će biti formalni domaćin u meču koji je već sada evroligaški duel.\n“Očekuje nas evroligaško finale, a sigurno je da Partizan ima veće iskustvo igranja takvog takmičenja od Zvezde. Očekujem pravi košarkaški ambijent. Velika stvar za srpsku košarku je to što dva evroligaša u finalu Jadranske lige. Bez obzira na to, kao i na to što nismo u idealnom statusu, mislim da možemo ogromnu motivaciju i želju da stavimo u funkciju, pobedimo i osvojimo trofej”, rekao je Radonjić.\nRadonjiću će ovo biti prvi “večiti” derbi, ali je on na novinarsko pitanje o tome odgovorio samo o finalu.\n“Naravno da postoji pritisak, svako finale je poseban izazov. Prirodno je da borba za trofeje nosi takvu vrstu opterećenja. Zna se da nismo u ovom trenutku na maksimalnom nivou, ali se igra samo jedan meč”, kazao je Radonjić.\nBek Zvezde Vuk Radivojević rekao je da se nada da će ovaj veliki meč proći pre svega bez incidenata.\n“Postigli smo veliki uspeh plasmanom u finale i mi i Partizan. Ovo je prvi put u istoriji da se u finalu Jadranske lige igra večiti derbi. Nadam se, pre svega, da će sve proći bez incidenata i da će navijači moći da uživaju u košarci. Svi znamo šta nosi svaki meč sa Partizanom, a kamoli kada je to u borbi za trofej… Odlučivaće pre svega koncetracija, i mi treba da sačuvamo hladnu glavu tokom celog meča”, rekao je Radivojević.\nFinale se igra u subotu u 20.30 u dvorani u Laktašima.\nStanojević: Srbijagas ne može da bankrotira\nBeograd: Novi tržni centar, gradi se i Plaza


(VIDEO) Nepovjerljivost izazvana stalnim napadima - eTrafika\n(VIDEO) Nepovjerljivost izazvana stalnim napadima\n01/02/2016 1 min za čitanje\nSuočena sa stalnim napadima i osudama okoline, LGBT zajednica u BiH je poprilično zatvorena i nerado govori o svojim problemima.\nZa potrebe snimanja “Vidite li razliku” priloga, imali smo problema pronaći sagovornike koji će pred kamerom objasniti njihov položaj u BiH. Ne možemo reći da njihov odnos nije opravdan, jer iako im zakon garantuje jednakost i sigurnost, praksa je itekako drugačija.\nO zatvorenosti i nepovjerljivosti LGBT zajednice govore Masha Durkalić, novinarka i aktivistkinja, Ena Bavčić, savjetnica za ljudska prava, Civil rights defenders Sarajevo, i Amra Kazić, savjetnica Ombudsmena, Područni ured Mostar.\nProjekat “Vidite li razliku” realizuje UG eTrafika.net uz podršku Američke ambasade u BiH. Cilj projekta je predstavljanje problema LGBT populacije, pokretanje javne debate, kao i borba protiv diskriminacije i homofobije.\ndiskriminacijaLGBTVidite li razliku


Izvor: eKlinika.rs, 26.Apr.2021, 12:31\n59 odsto veći rizik od smrti 6 meseci >> Pročitaj celu vest na sajtu eKlinika.rs << nakon infekcije Istraživači su ispitali više od 87.000 pacijenata sa covid 19 i skoro 5 miliona kontrolnih pacijenata u saveznoj bazi podataka. Otkrili su da pacijenti sa covid 19 imaju 59 odsto veći rizik od smrti do 6 meseci nakon infekcije, u poređenju sa neinficiranim ljudima. Ta otkrića prevode se na oko 8 dodatnih smrtnih slučajeva na 1.000 pacijenata tokom 6 meseci, jer mnogi smrtni slučajevi izazvani dugotrajnim komplikacijama covid 19 nisu zabeleženi kao smrtni slučajevi covid 19, naveli su članovi istraživačkog tima. Među pacijentima koji su bili hospitalizovani i umrli nakon više od 30 dana, bilo je 29 više smrtnih slučajeva na 1.000 pacijenata tokom 6 meseci.\nTeži slučaj covid 19 – veća šansa za dugoročne zdravstvene probleme „Što se tiče ukupnog broja žrtava pandemije, ovi brojevi pokazuju da su smrtni slučajevi koje brojimo zbog neposredne virusne infekcije samo vrh ledenog brega – izjavio je dr Ziyad Al-Aly, viši autor studije i direktor Clinical Epidemiology Center at the Veterans Affairs St. Louis Health Care System u Sent Luisu, navedeno je u saopštenju University of Washington Medical School u Sent Louisu.\nNovi simptomi posle 6 meseci – Naša studija pokazuje da do 6 meseci nakon dijagnoze rizik od smrti, čak i nakon blagog slučaja covid 19, nije trivijalan i povećava se s težinom bolesti. S obzirom na to da je više od 30 miliona Amerikanaca zaraženo ovim virusom i s obzirom na to da je teret dugog covid 19 značajan, dugotrajni efekti ove bolesti odjekivaće tokom mnogih godina, pa čak i decenija – naglasio je dr Ziyad Al-Aly. U međuvremenu, CDC je u petak objavio novo istraživanje ljudi koji su imali blaže slučajeve covid 1, a koje je otkrilo da se gotovo dve trećine njih vratilo lekaru u roku od 6 meseci od početnih infekcija, i to sa novim simptomima.\nČlanak Osobe obolele od covid 19 suočavaju se sa većim rizikom od smrti i 6 meseci nakon infekcije se pojavljuje prvo na eKlinika.\nIzvor: eKlinika.rs, 27.Apr.2021, 09:31\nPrema otkriću nove studije Penn State College of Medicine, veća potrošnja pečuraka u svakodnevnoj ishrani povezana je sa manjim rizikom od raka. Sistematski pregled i metaanaliza ispitali su 17 studija raka, objavljenih od 1966. do 2020. Analizirajući podatke više od 19.500 pacijenata sa rakom,...


Vrhovni sud oslobodio novinare po tužbi Dragoljuba Milanovića\nVrhovni kasacioni sud preinačio je odluku Apelacionog suda i doneo oslobađajući presudu u procesu koji je nekadašnji direktor Radio televizije Srbije (RTS) Dragoljub Milanović vodio protiv B92, glavnog urednika te kuće Verana Matića i novinara Nikole Radišića.\nMilanović je podneo tužbu za povredu časti i ugleda, zbog priloga u kome je navedeno da je "žrtvovao 16 radnika RTS" u bombardovanju zgrade državne televizije 1999. godine.\nPresudom Višeg suda tuženi su oslobođeni odgovornosti, ali je Apelacioni sud u Beogradu takvu odluku poništio i preinačio je, smatrajući da Dragoljub Milanović nije bio javna ličnost u vreme emitovanja priloga, te ne podleže delu Zakona o informisanju koji predviđa da javne ličnosti moraju da trpe viši nivo kritike.\nVrhovni kasacioni sud je nakon žalbe koju su podneli pravni zastupnici B92, Matića i Radišića, doneo odluku da su prilog i novinarski komentari bazirani na pravosnažnoj sudskoj odluci kojom je Dragoljub Milanović "oglašen krivim za za krivično delo protiv opšte sigurnosti koje je za posledicu imalo smrt 16 radnika RTS, a koje je izvršeno sa eventualnim umišljanjem".\nVrhovni kasacioni sud smatra da je vrednosni sud novinara, da je Milanović "žrtvovao" 16 radnika RTS, zasnovan na osnovu istinitih iskaza iz pravosnažne sudske odluke i da nema povrede prava na čast i ugled.


Toplifikacija srednjih škola u Tešnju… – JU Mješovita srednja škola, Tešanj\nČetvrtak, 10 Novembar 2011 09:46:\nDanas je u Kabinetu Načelnika potpisan Sporazum o realizaciji projekta toplifikacije srednjih škola u Tešnju. Sporazum su potpisali Ministrica obrazovanja, nauke, kulture i sporta ZDK Bernadeta Galijašević, Općinski načelnik Fuad Šišić i direktor JP Toplana Asim Bašalić. Prema ovom Sporazumu, a u cilju priključenja tri srednje škole u Tešnju na toplovod, JP Toplana Tešanj će izgraditi glavni toplovod, uz sufinansiranje Općine Tešanj, a Ministarstvo obrazovanja, nauke, kulture i sporta ZDK će finansirati priključni vod i podstanicu, te snositi troškove pružanja usluga na isporuci toplotne energije školama.\nMinistarstvo je u okviru budžeta za 2011. godinu izdvojilo sredstva za toplifikaciju srednjih škola, pa će na ovaj način biti riješen problem zagrijavanja prostorija u srednjim školama u Tešnju za 2500 učenika, kazala je Ministrica obrazovanja, nauke, kulture i sporta ZDK Bernadeta Galijašević.\nOpćina Tešanj nastavlja realizirati usvojene strateške ciljeve, a izgradnjom ovog toplovoda bit će omugućeno, osim srednjim školama, i ostalim građanima na tom području priključak na toplotnu energiju, čime Toplana stabilizira svoju poziciju, kazao je Općinski načelnik Fuad Šišić.\nZavršetak radova i priključak srednjih škola se očekuje početkom naredne grejne sezone, 15. oktobra 2012. godine, naglasio je direktor JP Toplana Asim Bašalić


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas u Beogradu sa zamenikom ministra unutrašnjih poslova Republike Turske Muhteremom Inđeom o nastavku saradnje dveju zemalјa u oblasti bezbednosti.\nStefanović je ocenio da je dosadašnja saradnja veoma dobra, posebno u oblasti borbe protiv organizovanog kriminala, terorizma i suzbijanja ilegalnih migracija.\nPotpredsednik Vlade Republike Srbije istakao je napore predsednika dve države Aleksandra Vučića i Redžepa Tajipa Erdogana na unapređenju saradnje kroz velike infrastrukturne projekte i jačanju ekonomije dve zemlјe, dok je Inđe ocenio da je Srbija klјučna država po pitanju stabilnosti u regionu i da je Srbija za Tursku jedan od najvažnijih partnera.\nZamenik turskog ministra unutrašnjih poslova pohvalio je profesionalnost srpske policije tokom rada zajedničkih patrola iz 2019. godine.\nDvojica sagovornika su se saglasila da su ove patrole dale rezultate i dogovorila da se one nastave i u ovoj godini, a na sastanku su razmotrene i zajedničke obuke, koje će doprineti podizanju kapaciteta srpske policije.


KBS Naisus osetio Olimpijski duh i pre OI\nPored ostalih i KBS Naisus se priključio akcijiOseti Olimpijski duh i pre Olimpijskih Igara !!! i time pomogao Gradu Nišu da osvoji nagradu - lopte za osnovne i srednje škole.\nUoči Olimpijskih Igara, generalni sponzor našeg olimpijskog tima - Telenor, organizovao je akciju pod sloganom - Oseti Olimpijski duh i pre Olimpijskih Igara !!! Cilj akcije jeste da se podstakne sportski duh i fer-plej, kao i afirmišu olimpijske vrednosti, a kroz nadmetanje gradova. Naime, građani Niša, Novog Sada, Kragujevca, Subotice će pokušati da zajedno pređu 2.000km kolika je okvirna razdaljina od Srbije do Londona. Na taj način, prelazeći tu simboličnu razdajinu od 2.000km, daje se prilika svima koji to žele da probaju i vide koliko je zaista teško takmičiti se u delu disciplina koje će se naći na Olimpijadi.\nTraka za trčanje, bicikl ergometar i mašina za veslanje, bili su na raspolaganju građanima Niša 16. i 17.jula pod Telenorovim šatorom od 9h pa sve do 21h. Nakon ova dva dana ukupna razdaljina za Grad Niš će biti upoređena sa razdaljinom koju je uspelo postići građanstvo drugih gradova te onaj grad koji ima najveću ukupnu kilometražu na poklon dobija lopte za osnovne i srednje škole.\n- Drago mi je što se afirmiše zdrav način života te naravno olimpijske vrednosti, što bi trebalo da postane sastavni deo naše svakodnevice. KBS "Naisus" je sa delom svojih članova, koji su u tom trenutku bili u Nišu i slobodni, pokušao pomoći našem gradu koliko je to u našoj moći. Na taj način, pored rezultata i uspeha naših članova, izražavamo zahvalnost za svaku pomoć koju smo do sada dobili. - rekao je prvi čovek KBS "Naisus"-a - Nebojša Anđelković.\nNa Olimpijskim Igrama Srbiju će predstavljati 115 sportista u 15 sportova, među kojima je i troje tekvondista - Milica Mandić, Dragana Gladović i Damir Fejzić. Ovim smo makar malo uspeli pomoći našim olimpijcima, kojima i ovog puta želimo svu sportsku sreću, te da se Srbija okiti i 100. medaljom, a i da se neko od naših olimpijaca u tekvondou vrati sa odličjem.


Za dom se spremte, četnici - CdM\nZa dom se spremte, četnici\nJeziva poruka prošle je srede, na Sretenje-tačno dakle na Dan državnosti Republike Srbije-sačekala zaposlenike srpske ambasade u Sarajevu: nepoznata su lica na ulazu u zgradu ambasade okačila plakat sa stilizovanom mrtvačkom glavom i ukrštenim kostima te natpisom ‘Četnici’.\n“Niti smo šta radili, niti preduzimali, ni ambasada, niti Srbija, da bi se tako reagovalo”, izjavio je srpski ambasador u Sarajevu Stanimir Vukićević. “Razlog može da bude današnja proslava državnog praznika, i da se na taj način pokaže raspoloženje jednog dela bošnjačke populacije koji želi incidente, i ne želi normalizaciju odnosa između zemalja u regionu.” “Postavljanje agresivnog plakata na dan kada se obeležava jedan od najvažnijih datuma u istoriji srpskog naroda jeste umobolan čin onih koji bi voleli da Srbija i Bosna i Hercegovina ostanu u večnom sukobu”, dodao je ministar inostranih poslova BiH Igor Crnadak. “Ovo nije samo poruka za Srbiju, već i poruka za Srbe koji žive u Republici Srpskoj i BiH!”\n“Plakat sa mrtvačkom glavom na ulazu u Ambasadu Srbije u Sarajevu najveća je provokacija upućena Srbima od završetka rata do danas”, upozorio je naposletku i predsednik Republike Srpske Milorad Dodik. “To jasno govori ko remeti mir i stabilnost u BiH i regionu, i samo je još jedan dokaz da Srpska nema šta da traži u BiH. U ovakvoj BiH sudbina srpskog naroda i Srpske potpuno je neizvesna.”\nRekao bi Bili Piton: “Ajde?”\nKonačno, ista mrtvačka glava sa sve ukrštenim kostima preti sa zastava pripadnika Ravnogorskog pokreta Otadžbine Srpske, što se svake godine negde u ovo vreme Višegradom postrojavaju na obeležavanju godišnjice hapšenja neprežaljenog đenerala Draže Mihailovića. Kao što će pretiti i za koji dan, 13. marta, kad se u lepom, starom gradu Višegradu, “gde duboka Drina vekovima teče”, opet pod mrtvačkom glavom bude “ašikovalo s Dražom skoro svako veče”.\nPa ipak, sve ove godine nijednom se iz Banjaluke nije čulo da “jedan deo populacije želi incidente i ne želi normalizaciju odnosa u regionu”, niti se čulo da su mrtvačke glave “umobolan čin onih koji bi voleli da Srbija i Bosna i Hercegovina ostanu u večnom sukobu”. Đavo će znati zašto, ali nisu mrtvačke glave tada vojvodi Mili bile “provokacija upućena Srbima”, niti su mu “jasno govorile ko remeti mir i stabilnost u BiH i regionu”: nijedna ta lobanja s koskama nije bila “samo još jedan dokaz da Srpska nema šta da traži u BiH”, niti da je “u takvoj BiH sudbina srpskog naroda i Srpske potpuno neizvesna”-čak ni kad su na lanjskom postrojavanju primati postrojeni pod mrtvačkom glavom fizički napali reportersku ekipu televizije N1.\nUmesto toga, predsednik Srpske je tada – neće se vojvoda Mile setiti, davno beše, ima skoro cela godina – svečano izjavio kako “pripadnici Ravnogorskog pokreta kao heroji i spasioci Srpske imaju sva prava da paradiraju u nezavisnoj RS”, dodavši kako oni, pazi sad, “ne predstavljaju nikakvu bezbednosnu pretnju”. Predsednikovu izjavu overio je i MUP Republike Srpske zvaničnim saopštenjem kako “nema saznanja da su pripadnici Ravnogorskog pokreta Otadžbine Srpske počinili neko krivično delo” i kako se “protiv njih ne vodi istraga”, ponovivši predsednikovu ocenu da “oni nisu pretnja nikome”.\nKako, međutim, ista lobanja sa kapije srpske ambasade, kad se ukaže u Banjaluci, Vlasenici ili na Kozari, nije nikakva poruka, niti bilo kome niti ikome? Kako, recimo, u etnički čistom Višegradu, tačno dakle na mestu najvećih četničkih pokolja nad Bošnjacima, četnička mrtvačka glava “ne predstavlja nikakvu bezbednosnu pretnju”, a ista takva četnička mrtvačka glava – sa sve natpisom “četnici”, da ne bi bilo nikakvih istorijskih nesporazuma – na kapiji srpske ambasade u Sarajevu na Sretenje, dakle tačno na Dan državnosti Srbije, iznenada postane i nedvosmislena poruka i bezbednosna pretnja? I to ne bilo kome i svakome, već samo ‘za Srbiju i za Srbe koji žive u Republici Srpskoj’?\nKako, u pi*ku materinu? Kako, kad su četnici – kako ono – “heroji i spasioci Srpske”? Kako, to ja ne razumem, četničkih mrtvačkih glava ne trebaju da se boje Bošnjaci u Višegradu niti igde u Bosni i Hercegovini, kako ih se ne boje Srbi na Manjači ili u Banjaluci – kako ih se ne boje u Republici Srbiji, gde je, šta bi rekao Vuk, zvanično rehabilitovana i crna zastava sa lobanjom i ruka koja ju je podigla – a isti Srbi, ista Republika Srbija i ista Republika joj Srpska premru od straha kad ista takva mrtvačka glava, u obe oči je jebem, osvane na srpskoj ambasadi u Sarajevu?\nBiće, eto, da imaju, jer su – praktički istog onog istorijskog dana kad je četnička lobanja prvi put prestravila Srbe – iz Ministarstva unutrašnjih poslova Republike Srpske potvrdili da je Direkcija za promet naoružanja i vojne opreme RS-a pribavila sve potrebne saglasnosti i od kragujevačke Zastave naručila dve i po hiljade automatskih pušaka. “Nabava oružja je jedan od segmenata obuke i jačanja spremnosti policije da se suprotstavi raznim oblicima napada na javni sistem”, objasnio je novinarima predsednik Srpske Milorad Dodik.\nBiće, rekoh, da je to, nema šta drugo da bude: četnička mrtvačka glava jeste, samo podsećam, “umobolan čin” i “incident” usmeren “protiv normalizacije odnosa u regionu”, “poruka za Srbiju i Srbe koji žive u BiH” te “najveća provokacija upućena Srbima od završetka rata do danas”: ukratko, školski “oblik napada na javni sistem”. “U takvoj BiH sudbina srpskog naroda i Srpske potpuno je neizvesna”, rekao je tako vojvoda Mile, pa naručio šleper sa dve i po hiljade automatskih pušaka. Valjda zato – nema zbog čega drugog – da bi “sudbinu srpskog naroda” napravio “potpuno izvesnom”.\nTagovikolumna Sarajevo Srbija


- Izdvajanje oko 50.000 evra iz budžeta grada za ovakve namene iznuđeno je rešenje zbog pojedinaca koji bespravno zidaju objekte na gradskom zemljištu, kako bi pokušali da kroz postupak ozakonjenja i sistema socijalne zaštite pribave novčanu korist sebi i drugim neformalnim grupama koje učestvuju u vršenju krivičnog dela bespravne gradnje - kažu iz Direkcije.\nI automobili parkirani pored kuća\nOni su, kako objašnjavaju, raskinuli prošle godine ugovor sa dotadašnjim zakupcem jedne od najskupljih gradskih lokacija, na kojoj je planirana izgradnja komercijalnog i stambenog prostora, sa pratećim sadržajima.\n- Obilaskom lokacije uočeno je da se na ovom zemljištu u javnoj svojini bespravno postavljaju kontejneri i zidaju čvrsti objekti, a na delu lokacije postavljen je parking. Zbog bespravnog zauzimanja zemljišta u javnoj svojini na kome je Direkcija rešila imovinsko-pravne odnose i koje u okviru svojih nadležnosti priprema za dodelu, podneta je prijava za vršenje inspekcijskog nadzora komunalnoj inspekciji opštine Stari grad. Prijavom je traženo da se utvrdi činjenično stanje i preduzmu odgovarajuće mere radi uklanjanja postavljenih objekata i sprečavanja pokušaja bespravnog nastanjivanja - dodaju u Direkciji.\nMontažni i zidani objekti\nOsim komunalne inspekcije, o bespravnoj gradnji na lokaciji je obaveštena i opštinska građevinska inspekcija, koja je donela rešenje o uklanjanju bespravno izgrađenog objekta. Međutim, objekat nije uklonjen iako je nesumnjivo utvrđeno da ne može da bude predmet ozakonjenja.\nKoje su danas glavne teme o kojima ćete diskutovati, kakvo nas vreme očekuje narednih dana, hoćemo li toplane nastaviti da nas greju iako je danas zvanično kraj grejne sezone, kao i sve najsvežije servisne informacije koje će vam biti potrebne za ovo jutro i ostatak dana, saznajte ovde i sada! Novo jutro i novo uživo uključenje na našoj Fejsbuk stranici "Beograd na Blic"!


Dr Zlatko Lutovac: Imunizacija, nov faktor ekonomije - Beogradski Portal\nPredlog za uvođenje takozvanih „kovid-pasoša“ za slobodno kretanje unutar Evropske unije i za treće zemlje u koje spada zapadni Balkan, koji će biti predložen 17. marta, važiće samo za vakcine koje je odobrila Evropska agencija za lekove (EMA). Digla se velika prašina u javnosti kako u zemljama EU, tako i u državama koje gravitiraju ka Uniji, među kojima je i naša zemlja. Navedeni razlog je taj što neodobrene vakcine neće biti obuhvaćene klauzulom o odgovornosti EU i kontrolom kvaliteta.\nEvropski komesar za pravosuđe Didije Rejnders je stavio do znanja da države članice EU mogu svojim građanima odobriti vakcinaciju za razne vakcine, ali uverenje za slobodno putovanje će biti izdavano samo za vakcine koje je odobrila nadležna evropska služba i to su Fajzer / Biontek, Moderna, Astra Zeneka i Džonson-Džonson. Po ovom kriterijumu čini se da se pre gledalo u zastavu proizvođača nego u kvalitet vakcine. Sve studije pokazuju da su Kineska i Ruska najbezbednije vakcine iako su sve vakcine dobre.\nPostulati Evropske unije, sloboda kretanja, sloboda tržišta se ovakvim namerama jednostrano suzbija i dovodi do razilaženja sa demokratskim načelima na kojima počivaju suverene države. A gde je tu Srbija? Srbija na čelu sa Predsednikom Vučićem se ponela zrelije i dosta mudrije od većine zapadnih i daleko razvijenih zemalja, na način da smo među prvim zemljama na svetu po više parametara u ovoj krizi, kao što je broj vakcinisanih, broj izgrađenih kovid bolnica, nabavci svih odobrenih vakcina dostupnih na tržištu i prvi u Evropi po stopi rasta bruto domaceg proizvoda. Kao zemlja sa rastućom ekonomijom pokazali smo snagu i solidarnost i određene količine vakcina donirali zemljama u okruženju (BiH, Crna Gora, Makedonija). Taj čin nije samo kako neki kažu bilo širenje meke moći srpske države nego ispružena bratska ruka prijateljstva ka zemljama regiona.\nZanimljivo da je za Evropsku agenciju za lekove prihvatljiva upravo vakcina koja je deficitarna na tržištu EU, šta se time postiže, koji su krajnji ciljevi, da li sertifikat koji će Evropska komisija predstaviti na sledećem samitu lidera EU koji trebao bi da olakša putovanje i ukine niz mera i restrikcija ili nešto sasvim drugo, što bi svakako nemerljivo uticalo na već uzdrmanu ekonomiju pogotovo razvijenog zapadnog sveta. Srbija je na Evropskom putu ali razume se ni jednog trenutka neće ugroziti svoje vitalne i nacionalne interese i uvek će staviti zdravlje građana na prvo mesto u odnosu na bilo šta drugo.\nJedan sam od retkih koji navija da EU donese takvu nakaradnu odluku i da bukvalno zabrani ulaz za ljude koji nisu vakcinisani vakcinama koje njima odgovaru, jer verujem da bi to dodatno pokrenulo ekonomski točak i razvoj naše zemlje. Postali bi turistička destinacija broj jedan u ovom delu Evrope i ta odluka bi bila pogubna za samu EU, bila bi ravna čoveku koji seče granu na kojoj sedi.\nDa paradoks bude veći, predlog je da će se sa potvdom o antitelima moći putovati a antitela nemaju znak kao na kolima da se vidi koja je marka auta. Kakva god odluka da bude proces napretka naše zemlje više niko i ništa ne može zaustaviti. Da su nam bar dali neke vakcine iz Kovaks programa pa ne bi imali toliko prava da se ljutimo, ovako ispade da smo čekali EU ni jednu vakcinu ne bi imali i ta odluka o pasošima biće potpuno indifertna jer je onda nebitno koja vakcina može koja ne, kad nema ni jedne.\nDa rezimiramo, čini se da je došlo vreme da mi pomognemo EU po pitanju vakcinacije obzirom da ćemo imati do kraja godine dve fabrike za proizvodnju vakcina i treba da počnemo da gradimo partnerski odnos koji je u obostranom interesu. Na kraju samo neka oni rade svoj posao.\ndr Zlatko Lutovac, politički aktivista i ekonomista\nBeogradski Portal / Foto: RTV Pink (screenshot)